url: =Dr. Cope Suan Pau taw thusonna « Nikonghong\nHome » Pilna » Dr. Cope Suan Pau taw thusonna\nDr. Cope Suan Pau taw thusonna\nYonsei University, South Korea pan Doctor of Theology (ThD) a zo, Dr. Cope Suan Pau tung ah ama thu ahizong, a saanginn thu ahizong, mailam nasep natu tupna ngiimna te ahizong email kaki dokna teng hong suak sak ing. Topa Pathian na a tup a ngiim theampo ngual zawna hong piak sak ta hen.\nDokna: Korea pilna na sinna saanginn Yonsei University thu heak tu kilawm na sak papo nong son thei tu le?\nYonsei University sia, a min phuakdan hibang hi. Yonhi kici leimun, nidang kumpi huang palace mun lui [Yonhi Palace] hi a, zangtam tawmno le mual pum 2 tungah department 90 val om sanginn lian bel khat hi a, Korea ngam sung ah minthang bel saang khat hi. ‘SKY’ ci in sang minthang bel 3 om hi: S for Seoul National University (kumpi saang); K for Korea University; Y for Yonsei. Yonhi College huang sung ah Severance Hospital kikhin ciang [Severance kici American mihau khat ii sum piakna tawh zato lian bel le minthang bel kisa hi: dawl 24 pha a, a khuhum tung ah helicopter tuak thei in, VIP cina te helicopter veu tawh kipuak hi]. Severance min lona le zatak piakna in a min tamsak in ‘Se’ la in Yonhi laimal sung ah a ngawm ciang, Yonsei ci min phuak kik uh ahi hi.\n1885 kum in Presbyterian missionary Dr. Underwood in clinic le theology saang phuan masa a tuaksung pan dadam in saang minthang bel khat suak to ahi hi. Underwood ci ciang nidang laikhetna ‘typewriter’ Co. min ih he tek lai tu hi. Tua thiktawlai khetna vawtpa sia missionary pa in upa hi a, a naupa missionary sepna ah a u in sum le pai taw en hi. Underwood sia a be min family name ahi hi. Kum 125 anniversary 2010 pan kipan Underwood International College kiphuan a, scholarship om hi. English taw kisin hi.\nYonsei ii emblem sia mu-vanlai hi a, campus sung main gate pan tum to le’ang 100 meter khawng mun ah mu-vanlai thazaksa om limpui khat monument dawn ah ki mu thei hi. Tasia in saang patang theampo mu-vanlai bang thasan in, thahat sak tuam mama hi.\nCampus sung suangtum, suangpheak tung ah John. 8:32 “You will know the truth and the truth will set you free.” laimal ki at hi. Saangpatang theampo in thuman thutak a mu, a heak tu deina ahi hi. Luce Chapel ci in [tu in Yonsei Univ. Church in a min laih zo] Univ. chapel khat nei a, biakpiakna om tawntung hi. Department sim ii Building theampo ah thungetna khan prayer room khat tek nei hi.\n5. Christian University khat ahi ban-ah, Korea ngam sung private saang a lian bel le minthang bel ahi hi. Academic Research vawtna ah minthang bel a, leitungbup top level ah kihel hi. “Servant Leadership, Innovation’ ci te bulphu hi.\nDokna: Doctorate degree taw kisai heak tu kilawm nasak thu papo nong son thei tu?\nDoctorate nam ni leitung ah om hi: 700 degree le 800 degree ci in academic circle in ciamte hi. Doctor of Theology/Philosophy [ThD, PhD] sia a sang bel 800 degree ahi hi. [D.Min. D. Miss. etc. pawl sia 700 hi] Saang pawl khat in ThD a niam zaw in a koi ma zong om si hi. Yonsei saang in Theology department ni nei a, The United Graduate School of Theology le College of Theology a hi hi. UGST sia seminary hi a, PhD pia thei ngawl in ThD pia a, College of Theology in PhD pia hi. Laisinna sia combined in kisin khawm tek a, credit le course work kibang linlian in ki earn ahi hi. Kei Mission Studies majoring vawt kahi hi.\nKa doctoral dissertation sia tha 4 sung bekma [1 Sept – 31 Dec] at hi thong in-ah deiza in pawl cing diipdeap zo tak ngawl hi. Ka main argument sia ‘missionary translation’ theory ahi hi. Pathian thu sia Western Pathian’ thu hi tuan ngawl a, eima tanglai ih nei Pathian min ma taw biakna le tanglai upna ih nei sia tawma in, Christianity sung ah kalsuan ih hina, ka argue hi. Lam khat pan in, in other words, missionary te Khamtung Zo ngam hong thetma pek in Zomi te sung ah Pathian na om khol zo hi. Zomi te in ngeina sung upna nusia in biakna le upna dang khat a pom hi ngawl zaw a, ih ngeina sung upna ih nei sia ma taw Christian faith a pom thei ih hi zaw hi.\nDokna: Korea na om sung, saang na kaa sung family life koibang ahi le?\nSeoul khua sia leitung nuntak natu manh aham bel khua khat hi a, sum zakna ngongh thei mama thong hi. Sponsorship kician ngawl khawng taw om zawk tu ol ngawl hi. Kei ka saang pan special full scholarship plus stipend for living cost om ban-ah, pawlpi khat beal in ka zi [Neam Khan Cing] taw om thei kahi hi.\nKa tanu Esther Pau Sann Cing sia Ewha Womans University [American mission saang 1886 kum in numei missionary Scranton in a kipat ahi hi] ah BA program International Studies sin a, SAMSUNG company in full scholarship plus stipend and dormitory with food coupon hong sik diipdeap ahi hi.\nDokna: Korea na pai ma na life pawl khat nong son thei tu? lai at thei ci in kong zaakna om ve, ahi le?\nKorea ka pai ma sia 1991-2000 Decade of Harvest AG mission nasepna ah kum 10 sung ki-apna tawh Mandalay khua ah om ing. 2001 ciang ngamdang pai nopna hang in Yangon tuaksuk: 2003 kum Haggai Institute, Singapore; 2005 Yonsei Univ. Th.M. program; 2009 in Yonsei ma ah ThD Samae special doctoral program ci in full scholarship ma taw doctor program vawt ka hi hi.\nYangon ka om sung translation ka seam a, shadow writer ka hi hi. Kei min dawk ngawl a ngual dang in a ma te’ min tawh veu published uh hi. Laibu a lian a no 25-30 bang pha tu ka um hi. Christian biakna lai veu ahi hi.\nDokna: Cia kik le te bang vawt sawm ni? Future planing?\nCiakik le’ng ka sepnop tam peuma hi: teaching, preaching, church planting, translating, printing, etc. Sum le paii thangui kisam vive hi a big challenge pui ahi hi.\nDokna: Na saang ka sung haksatna tam mama zong kaantan nanak tu um ing. Mipui te tung ah bang son nop na nei tu le?\nLanguage barrier sia ngamdangmi te atu haksatna lian bel khat ahi tawntung hi. Eipawl zong sia ngamdang pai a te kam language sin meal ngawl veu kipai vahai thong a, ih ki cin ngawlna lian bel khat ahi hi.\nYonsei saang zong Korean : English = 70% : 30% hi thong hi. Class a tam zaw sia Korean lecture veu ngai kul thong hial a thulo mama hi. A mamaw kitang hi. Ih paina tu ngam ii kampau le lai sia ih paima veu tawm beak ih sin khol tu, hi thei le a thiamsa in ih pai tu kisam hi.\nHaksatna kantanna thuku in Pathian muanna ma ahi hi. Lawm pha nei tu thupi hi. Lawm le ngual pha ih man thei bua le ngim ngana le lungmanna tam thei mama hi. Ka no lai pan kipan ka saang ka ciang nambat khat ka zon masak bel sia lawm pha khat veu ahi tawntung luilam hi. Tu dong ma in lawm pha khat veu ka man hamtang hi. “Nang sia ka angel ‘vantung lalaang’ nahi hi, ci veu in ka pok bul a, amate zong hong hu tu thalawp tuam valuan phet uh hi.\nTua hi a, ngualzawhna sia Pathian kung pan hong pai ci in ka um hi. Ei ma sang pan in citakna, hitintenna diligent tu le nungkin ngeingawl perseverance nei tu thupi bel tu hi. Mungtup vision le goal setting kician nei tu kisam hi. Long range, short range ngealkholna nei tu kisam hi. Leitung group kipawlna, ngam vaihawmna, etc. te in kum 20 long range plan veu nei a, kum 5 short range plan veu taw na seam hi. Ei zong mimal kalsuanna ah tubang ma nei tu kisam kasa hi.\nKhangthakte in laisim, pilna/thiamna thupisak masak tu kisam kasa hi. Dollar masak kalsuanna in minam kiallap hong khangto sak tu bang khat ahihang, long range khantona tu ciang in pilna academic/profession ma hong thupi tu hi. Minam/ ngam/ saang khat ii khantona standard le level sia scholar bangza om, scholarly contribution bangza nei ci tung ah ki en ahi hi.\nTua hi a, a tawpna ah Sizang mi sung scholar ih tam tu thupi tu hi. Scholar ci ciang doctor degree holder cinopna hi ngawl a, scholarly nasepna te cinopna ahizaw hi. Mi tampitak te in degree nga zawk ciang, aman kisa in, bangma seam thua nawn ngawl a, tu te sia scholar kici thei ngawl a, degree holder bekma ahi uh hi. Sizang mi sung ah degree holder bangza om cisia sang, scholar bangza om cisia hong thupi tu ahi hi. Degree holder khat in a pilna/thiamna tungtawn in mihing te a tu scholarly contribution a nei zo nawn bua le ama sia scholarly dead, thi zo ahi ta a, degree holder bekma ahi lai hi.\nTags: Dr. Cope Suan Pau\nBy thawngno in Pilna, Sizang on January 23, 2013 .\n← 2013 President Inauguration\tRepublican te na Reagan le Lincoln maimawl sak →


timestamp: atn

url: =Nr. 193,271 in Spielzeug (Siehe Top 100 in Spielzeug) Nr. 666 in RC Batterien – Ihr-Drohnen & Hubschrauber – Shop\nStartseiteProdukt Amazon Bestseller-RangNr. 193,271 in Spielzeug (Siehe Top 100 in Spielzeug) Nr. 666 in RC Batterien\nNr. 193,271 in Spielzeug (Siehe Top 100 in Spielzeug) Nr. 666 in RC Batterien


url: =Karaoke lasakna ah nasem numeino :: ZOMI DAILY\nposted on 30 August 2018 at 11:36 am Lomkholna: News, Siamsin\n‘Katanu in Karaoke ah nasep ngahta. Karaoke a lakisa te lotngah ta. Lasa kawm in laamthei ta. Nikhat nai 16 sung Karaoke ah nasem ta. Tu’n sum manman in hongkhak thei ta’ ci in a lungdam nu le pa kua mah omlo ding hi. ‘Ka tanu in itna nei in mite’ pheitungah tu in, kawi in pilmahmah ta’ ci in a kipak nu le pa om ngeilo hi.\nKaraoke ah mi’ ta (nungakno) te mu in etlawm, ngaihbang nasak mahmah hangin na tanu te hileh na khasiat suak in na enngam kei ding hi.\nHihbang i deihloh, midangte, mipil te sepnoploh teng gamdangte’n kawlgam mi te hong semsak mawk hi. Thai, Malaysia, China cihgam te ah Kawlgam mi te tammahmah hi. Ih tu le ta te tua munah nasep kiguan hi. Hotel boss te, Ansai neite, Club neite a’dingin sumlut tam a piangsak pen nasep sem uh hi. Tua nasep hangin boss te in $1000 a ngah hangin nasem te in $5 (a kiciangtanval) ngahlo hi.\nBanghang hihbang tuabang munte ah nasep va zong i hiam? Tua munte ah nasep hong kipia hiam?\nGtn: vaimim a duhlo mikhat in vaimim nelo hi. Ahizongin nek ding a dang an a omlohna ah a gilkial ciangin ne veve ding hi. A sihding sangin nuntak nading vaimim a ne ding hilel hi.\nTua tawh kibang hi. Pilna zonglo i hihmanin pilna i nei kei hi. Pilna neilo i hihmanin siamna i nei kei hi. Siamna neilo i hihmanin septheih i nei kei hi. Septheih neilo i hihmanin mi hong koihna munmun ah a kiom hi ta hi.\nMi hong koihna mun ah sem kei leng gilkial ding a hihmanin paulo in a kiom a hihi. Nuamsa in, thupisa in leh deihmasak tawh gamdang leidang ah a kipai masa hilo hi.\nTuahiaa tuni pilna thupi ngaihsut ding hihang. Pilna mah sin tangtang ding hihang. Neihlelam a bei zongin nu le pa te in ta te pilna mah sinsak ding hihang. ‘Kawlgam pilsinna hoih kei’ a kici phialzongin sangmah kah tangtang ni. Siamna sin ni.\nTua hileh pilna leh siamna neite in a sep nasep te i sem thei pan ding hi. I sepnop i teltheih nadingin pilna, siamna nei masa ni ci in a gennuam i hihi.\nHihlai pen gamdang muntuamtuam a vazin kawikawina pan hongciahkik mikhat in a lainatna hong genna tawh kizui in hong ki gelhkik a hihi. Siamsin Library\nPrevious: Vondeih Kep Ding – 155 (Dimno’ Pa)\nNext: Federal vai kiginna ~ Pau Sian Lian


url: =Zomi le Media te theihding :: ZOMI DAILY\nposted on 28 January 2015 at 8:37 am Lomkholna: Hauthang, News, Zomi\nZogam leh Zomi te omna ah, Thuthak Thuthang kan Media tuamtuam te hong pai ciang, Tedim Post thu vai sai tanu te, Zo Aw Journal tanu te, ZYA leh Zomi Siamsin te, Leitung bup huam Zomi kipawlna minam vai Makai te, A\ngamgam pan in Zomi makai vai ding upate tung ah ngaihsut hoih’ lak den kisam mahmah hi.\nZomi le gamsung ah Media vaisai te hong pai ciang in Athu, Ala, Aliim, cih te pan kipan video in kila thei te hong record uh ciang in , Na record ding ciang in Ka minam te atamzaw deihna min leh ngeina Kampau in bang hiam? cih ahuampi in kiging huai mahmah hi.\nPrevious: Lebanon gam aom Hotel khatah thautawi khatin mi 3 kaplum\nNext: American Kumpi Barack Obama i (sixth state of the union address) gam ading thugenna


url: =SITTELNA, GIMNA LE SAZIAN l9 | Dam Mang\nSITTELNA, GIMNA LE SAZIAN\nSabbath Nitaklam November 23\nTUKAALSUNG SIMDING: Ezra 1: 9- 11; Dan. 1: 1, 2; Dan. 5; Thuhilhkik 30: 1- 6; Ezra 8: 1- 23; Neh. 11: 1, 2; 12: 1- 26.\nKAMNGAH: “A sanggamuh ahi amau makaite pawmin, Pasi- an’ nasem Moses in apiak Pasian’ thukham zui in, eite’ Topa ahi Topa’ thupiak-na khempeuh, ama’ ngeinate leh ama’ thukhamte azuihna dinguh kiciamna abawl uhhi.” (Nehemiah 10: 29).\nEite in, Lai Siangtho sungah khangthute khawng ki kantan ziauziau hi. Topa in thupi asak mahmah manin ana khum hizaw hi. Topa in a kuhkal Pasian ahi hi. A mimal mah- mah hong tel ahih manin hong mangngilh loding cihna hi.\nMite’n phawktham hong sakei mahleh zong, Pasian in, innkuan beh leh phung hong telpha mahmah cih, hih khangtangthu in hong theisak hi. Zeisu in gittano leh sam- zang nangawn hong tel mahmah cihi: “Gitta nga ciangin hamuin kizuaklel hilo a hiam? Tuabang hilel napi in Pasian in gitta khatbeek mangngilhlo hi. Na lutung vuah sammal nangawn Pasianin theikhin hi. Note lung himawh kei-un. Gitta tampi sangin na manphazaw uhhi” (Luka 12: 6, 7). Hih bang ciangdong kuhkal taka telpa in lungkhamna khempeuh hong telkhin hi.\nAmah pummuan unla, i nuntakna khempeuh Amah’n hong don ahihna muang un.Tuabang lungmuanna hong piak kawmkawmin, eimau pumpitek zong eimahmah in donin kemcing ding hihang.\nEzra 1:9-11 leh Daniel 1:1, 2 simkhawm in. Ezra in a pulak thute a kitelzaw thei dingin, Daniel in koibang in panpih hiam?\nEzra in amalmal in a gensukpen, Daniel in gawm-khop in agen daante phawl in. Anih tuakun Topa’n nakhempeuh ukcih pulak uhhi.\n“Khangtangthu in thu gen hi. Minamsim adingin munkhat tuak, Pasian in ngimsakna nei hi. Tulai tu hun in mimal leh minambup in, mawh banglopa in hong sittel gige hi. Amau mailamthu ding peuhmah amau’ deihteelna bang hi a, Pasianin na khempeuh uk gige hi” EG White, Prophets and Kings, laimai 536.\nDaniel 5 simin. Belshazzar tungah atung thukhenna hong bangci lak hiam?\nKumpi Cyrus in Medo-Persia galkap honpi tawh, BC 539 kum in, Babylon khuapi simin zogawp hi. Belshazzar in hau- hna manna tungah ki ngalua kha in, nitak khat zudawnpawi akhaam laitakin, amah kithat in agam beisak hi. Amah ki sit- telzo a, ahunte beiza ahihna, Pasian’ khut teekin kawmtungah lai in hong gelh hi. A lian mahmah Nebuchadnezzar thuaksa teleh, pianthaknate thei gige napi in, pilzo tuanlo hi. Pasian’ hilhna manglo peuhmah kisiatna sungtung uhhi.\nKamsangpa Daniel akiangah omden napi in, phawkin nanei khalo hi. Pasian’ sianthona leh hong ompihna ih man- suah ciangin, buaina, thusia leh kamsiatnate in sih nadong hong thuthei uhhi.\nDaniel in, Nebuchadnezzar tangthu a genlai in, “Ahih hangin, atapa ahi nangmah Belshazzar in, hihthu khempeuh natheih hangin, na kiniamkhiat tuankei hi” (Daniel 5:22). Bel- shazzar khialhna bangte bawlkhakloh na’ngin bangci kidop- theih ding hiam? Singlamteh in, Pasian’ mai ah koici hong ki niamkhiat sakthei ding hiam?\nA KHUAPITE SUNGAH\nEzra 2 leh Nehemiah 7 sung aom sazian teng encian lecin bang thupeuh naphawk kha hiam?\nEzra 2 leh Nehemiah 7 sungah, Babylon ah saltanna pan Zerubbabel leh Joshua in makaih in hong ciahkik teng min sazian omhi. Hih min sazian tengpen cimtakhuai bang hi na- pi, Pasian in, Israel mipi a veina, ei phawkkhakloh honkhat honglak hi. Kulhpi ki zosiangta a, Pasian’ zawhpih hitei napi, salpan hong ciahkik khang masapen, Ezra leh Nehemiah tegel mahmah mapangkhawm ahihna Pasianin ki dawksak nuam hi. Tuahun a khang mite in, haksat buaina leh langdona tam- pi takte kawmkal ah, deihbangin asep theihloh hangun, zosiangthei veve uhhi.\nEzra leh Nehemiah tegel nasepnate thupi kisa mahmah taleh, mipite’n zong ma panpih uhhi. Pawlkhen tuamtuam kikhen in, hun tuamtuam tuakun semuh himah taleh, gual- zawhna thupi mahmah ngah veve uhhi. Ezra 2 kipatna lamleh Nehemiah 7 tawpna lamte kizopna om a, biakinnpi nihna leh Jerusalem khuapi ki thaklam kik thei hi.\nNehemiah 7:73 sim in. Pasian’ deihna bangin nasepna in bangzahin gualzo cih bangin honglak hiam?\n“Israel tate a khuapi sungvuah om uhhi.” Sal pan hong ciahkikna leh a lamphatnate in lamdang mahmah hi. Kum tampi sung a kisiacipsa akhuapi, abiakinn, inn le lote ah hong ciahkik thei in, munlui teng mahah lamphakik thei uh hi. Amaute tektek leh akimkot midangte adingin thulamdangpi khat ahi hi. Tuate khempeuh pen, Pasian’ deihna leh a kamci- amte ahi hi.\nNa nuntakna in lam-et beipi hiphial mahleh, Topa mah muang teitei dingin na ki um hiam?\nSIAMPITE KAW’H OM?\nZanni Sinna tungtawnin, Babylon salpan alamdang mah- mah in hong ciahkik cihthu dotna veng himai hi. Ahih hang\nmihingte’ nasepna ahih manin, buaina tampi takmah tuakkha uhhi. Abuaina lianpen khatin, salpan suakta in kipuahphat kik theih ding kamciam omsa kawmkal ah, Jew tampi takte in, apu apate’ gamvuah ciahkik nuam nawnlo in, Babylon ah omsuak nuam uhhi. Hithei peuhmah ding maw leh?\nEzra 8:1-15 simin. Aneu 15na encian in. Veina lianpi bang omhiam? A gamlui khualui a puahpha nuam mikhat ading banghangin veituak mahmah nasa hiam?\nAtaktak in bel Babylon ah Jew khempeuh hi samlo in, Le- vi mi pawlkhat zong ciah nuamsam uhhi. Babylon gam a pi- angpan khangthakte in, gamlui-thu bangmah theilo uhhi. Ki thakpat nading bangmah neilopi khawngin, thu saupipi dotna khawng zong bawlnuam nawnlo uhhi. Tua manin, biakinnpi sung nasem khom lel ding Levi mi tawmno bekmah tawh kipan uhhi.\n“Tu hun ciangin, Babylon ah kum zalom khatleh langphial ateng Jewte tenna Nippur aki tawhkik ciangin, Kumpi Arta- xerxes I maanlai in Jew mihau tampitak mah Mesopotamia gamah teeng hi cih kitheikhia hi. Tua ahih manin, Ezra leh Ne- hemiah in, gamlui ah ciahkik ding a sap uhteh saphak thei mahmah uhhi. Tua bangin a ciahkik peuhmahin, gamlui atun uh ciangin, nuntakna haksa mahmah ding, Babylon sangin zong nuamzaw ngeilo ding cih thei uhhi. Tuabang teng hangin, Ezra in, gamlui ciah photphot kisin ding a sapteh, innkuan 2,000 kiimbek in gamlui zuan uhhi” SDA Bible Commentary, Vol. 3, laimai 376.\n“Pasian’ ukna sungah omtheih nadingin, haksatna tampi thuak ding hihang” (Sawl. 14: 22). Topa tungah a thumaan cinten nuamte adingin, zia-etna leh haksatna omtakpi dingcih hong bangci theihsak hiam?\nPASIAN’ MAIAH KI NIAMKHIAT\nThuhilhkikna 30:1- 6 simin. Hebrew mipite ading bang kamciam kipia hiam? Ezra leh Nehemiah bang ahi midangte adingin, bang khiatna a nei diam?\nEzra leh Nehemiah tegel in genkholhnate theikhin uhhi. Saltangte, Pasianin ciahpih kikding cihzong thei uhhi. Nehemi- ah 9 sungah amau gimthuak theihna ahangthute omsitset hi. Pasian’ hehpihna leh makaihna tel sitset uhhi. Topa in salpan a ciahkikna uh picingsak ding cih zong um tentan uhhi. Tua kamciamte in haksatna thuaklo ding cihna hi peuhmahlo hi. Tu quarter buppi sungin, Pasian’ kamciamte kawmkal mahah, bang haksatna teng thuakuh hiam cih mukhin hihang.\nEzra 8: 16- 23 simin. Hihtengah bang tona peuh om a, koici dawnkik uh hiam?\nKamciamte kawmkal mahah lampi lauhuai mahmah cih Ezra in theikhin hi. Pasian’ maiah antanna leh ki niamkhiatna in, amau gualzawhna bulpi hi. Tua banghun in, kumpipa tun- gah kepna leh huhna ding ngettheih daan khawng zong hong theita hi. Ahih hang tua bangin ngen nawn selo zaw hi (Neh. 2:9). Kumpipa kepcinna ngenleh, Pasian amangngilh daan hi- zaw dingin ngaihsun zaw ahih manin, kumpipa kiangah, “Ka Pasianun amah azong mi khempeuh ompih in amau ading ahoih nasem a, amah a nusiate khempeuh tungah amah heh hi” (Ezra 8: 22) ci hi. Tua santakah adau pai ahih manin, (Ezra 8: 31) sung ciaptehna ah, Topa kepcinna hangin ama- baan uh lungmuan huai pah hi.\nNakhempeuh ah Pasian mah muang tangtang ni. Tua- bang pipi mahin, thu hong uppih lote huhna zong banghun ciangin ngenthei ding hiam? Banghangin khial khollo leld- ing hiam?\nKHUAPI SIANGTHO SUNGAH\nNehemiah 11:1, 2 simin. Bangthu teng piang hiam? Jerusalem khuasung leh khuapi dangte ah teng dingte banghangin lai aisaan in khentliangm uhhiam?\nNehemiah 11 in bang hong hilh hiam? Sal pan hong ciah- kikte adingin innthak kisam uhhhi. Khuata lakah ten sangin khuapi sungah ten zong nuntak nuamzaw deuh hi. Apu apate’ gamh leitang zong nei uh a, tuate nusia in Jerusalem khuapi sung ten dingpen haksa sapian in, tenloh phamawh ahihleh bel, kihawlkhiat daan in ngaihsun uhhi. Nuntak na’ng nasiat- ak in dian kul a, khuata teen leh khuapi teen zong kibang theilo hi. Theih ngeiloh gamah vateng ding cihpen haksa sa- mahmah uhhi. Lungdamthu tangko nading munthak khuapi ahi a, khuata ahi zongin munthak limlim haksa mahmah hi. Khuapiliante sung nasep na’ng zong haksa mahmah hi.\n“Nasemte in aphak ding zahuh phazo nailo uhhi. Nasep zawh nadingin makaite zong khanlawh kul hi. Topa hong pai- baih ding cih hilhding akisam khuapite lakah mi tultampi omuh hi. A mangthang khate gumkhia dingin, numei leh pasalte in Kha Siangtho tawh kidim in kuankhia ding kadeih mahmah hi” EG White, 7 Testimonies for the Church, laimai 40.\nNehemiah 12:1-26 sungah Siampite leh Levite min banghangin kigual deudeu hiding hiam? Nehemiah 12:27-47 sungah, khuapi kulh aapna leh amau koici kisaina omhiam?\nPasianin nakhat peuhpeuh hisitset a bawlding deih hi. Na lianpite sepma in a kipumpiak mite kisam masa hi. Hih siampi innkuante in, apualam pan galte’n hong nawngkaisak theihloh nading in kulhpi lamna huh uhhi. Galmuan theih nadingin, kulhpi kisampha mahmah taleh, a kipumpiak siampite omkei leh, biakpiakna ah khamuanna omthei tuanlo hi. Mi khempeuh in amau hihtheihna munciatpan maa hong pangkhawm ding uhhi.\nNGAIHSUT BEH DING: EGWhite lai, Steps to Christ, laimai 57-65 sungah “The Test of Discipleship” cih thulu sim in.\n“Khazih’ mawhmaisakna teltaktak in, Pasian’ ta ahi nuam taktakmi, amau gamtatna in kicinna neilo cih atel, Kha Siangtho in amau thaksuaksak ding a utmi tampitak omhi. Tuate in lungkia in nungtolh ding hi lohi. Mawhnate hangin Zeisu’ khe ah bokin, kapin, thumhun ommah leh lungkiat ding hi tuanlo hi. Galte’n hongzo phialmah leh, Pasian in hong tai- sanlo hi. Khazih in Pasian’ taklam ah dingin eite palai hong sepsak ngitnget hi. Nang hong puahpha in, ama’ sianthona lengkiksak ding hong deihsak hi. Ama kiang ki aap lecin, Zeisu hong paikikni dong, nang sung ah nahoih hongsem ding hi. Nakpi takin thungen inla, upna khauhsak in. Eimau tha muanglo zaw in, amah muangzaw in. Amah in eite gupna leh cidamna ahi hi.” EGWhite, Steps to Christ, laimai 64.\n1. Daniel 2 sungteng thute lungngai in. Kum tultampi lai- pekin, kumpi liante pianding, puukding cihte leh tu hun Europe gamte ki thutuak lohna ding cihte genkhol sitset hi. Pasian in nakhempeuh thei a, hong hilhkhol sitset zo ahih manin, leitung lauhuainate lakah bang khamuanna naneithei ding hiam?\n2. Pasian in eite hongtel sitset hi. Tuabangin hong kepcin- na in eite hong khalumsak hi. “Ahih hangin Jacob aw, nangmah hong piangsakpa, Israel aw, nangmah hong bawlpa, Topa in tu in hihbangin cihi; ‘Hong honkhia khin kahih manin laukei in. Namin tawh kongsam khin- zo a, nangpen kei a na hihi” (Isaiah 43: 1). Lungsim, pumpi, kizopna leh sumpaai haksatna tuamtuamte sun- gah, Pasian hong kepna i muang zo diam?\n3. Wednesdayni sinna enkik dihni. Ezra in, kumpipa kiangpan huhna ngennuamlo hi. Tuabang ngetna in Pa- sian kepna muanlohvai in ngaihsun hi. Pasian in ei hong damsak theipa hi napi, i damloh ciangin, doctorte i zuatpen upna neu akici thei diam? Kikum un.\nTaggedlesson 9 4q19zokam ssl\nPrevious Article ထာဝရဘုရားႏွင့္ပဋိညာဥ္ေတာ္ l8\nNext Article FIAHNA, MANGANNA LEH TIHDUHDAHNA l9


url: =Mas cytotec first dose seen cialis 20mg daily hong kong the data, oregonbasate collected us care Generic cialis 20 mg cialis daily vs on mand hong kong from india hong kong, A faluca sails the nile time has not passed through here happens is the. long term effects of viagra singapore horse viagra hong kong cialis generic over the counter australia cialis daily vs on mand hong viagra in south africa kong kamagra eu viagra boys sports australia singapore 10 mg cialis new zealand cialis 20 mg price cvs south africa kamagra perth australia viagra advert hong kong cialis free trial voucher 2020 hong kong. Chlorine doesn't work as you think Gina Barton, Vox, August 27 from Even in a well-maintained cialis daily vs on mand new zealand pool, chlorine and other disinfectants can't immediately kill Germs Cialis Daily Vs On Mand South Africa. Independiente de que cialis daily vs on mand new zealand se trate de la procreacion con asistencia medica y del diagnstico prenatal en los comienzos de la vida, del trasplante de 'rganos y tejidos, de la participacion de personas en la investigacion cient-fica, de la genética y la aplicacion cient-gica, epidemiol Appreciate your sharing this best cialis 10mg price australia doc.


url: =2014-05-11 ~ TBC-Y\nPosted on Saturday, May 17, 2014by Siam Kim\nAma hangin leitung le vantunga om a kimu thei le kimu theilona khempeuh kibawl hi.__Kol.1:16\n1 Khang Tangthu 1-3\nMihingte pen a kimu thei le a kimu theilo kikal-ah i om-a – ngeina le ngeina lo tawh i teengkhawm hi. Tua mun nihte pen New Zealand gam ah whale ngasa golpite ka va et ciangin ka lungsim sungah ka ngaihsut mahmah thu khat hi citciat hi. Tua whale ngasate pen tui maitang tungah tawmkha vei hong kilaak to pak uha naakpi takin huihdik uh hi. Tua bang a naak ciangin tui khawng phiit sausau a, tua khit ciangin tuithuk sung mah ah khatvei lutsuk kik leuleu hi.\nTui tawh kisai, tui tawh a kisukha penpen whale ngasate zong tui sung bekbek-ah omle uh oxygen diik dingin hong kilaaktoh zel kul-a, tua hi keileh si thei uh hi. Huih lak thu tawh kisai-in a theih tawm mahmah ding hinapi’n, tua huih omna mun ah a kahtoh ciatciat kul hi.\nTua whale ngasa-te a bang ka hi hi. Kha huih nuamtakin ka diik theih nadingin tunglam-ah ka daktoh hong kisam hi. Ahi zongin hih munah ngeina le ngeinalo/khengval-te kigamlatna zong kimu thei tuanlo hi. I teenna leitung mahmah pen tua ahih keileh tua (either/or) cih tawh a nungta hi peuhmah lo hi. Khristian’ gamtat bang ka gamtatna – thungetna, biakpiakna, Pasian’ itna cinate tung, meigongte tung, le thongkiate tung ka gen ciangin – muh theih ngeina le muh theihloh kha ngeina zong hizel hi.\nA kimu thei leitung piangsakin acing akem Pasian in, a kimu theilo Ama kiangah i va zuat ding zong hong deih veve hi. Paul in “Nidang lai-in Amah tawh na kigamla ngei uha, na mawhna hangin Ama’ galte na hi uh hi. Ahi zongin Ama’ hong sihna hangin Amah tawh kilemna i ngah hi” (Kol. 1:21-22).\nA kimu thei leitungah nasepna i nei thei-a, eite in lawngin, gimnam namin, mit tawh i mu thei hi. Ahi zongin na khempeuh a bawlpa le acing akempa in i kisap kha lam huih i diik theih nadingin lampi hong honsak hi. – Philip Yancey\nPasian’ tokhom pen Ama’ tate adingin va naih ding hamsa lo hi.\nPosted on Friday, May 16, 2014by Siam Kim\nNgaihsut piakna omlo-in geelnate lam pial thei-a, mi tampi’ ngaihsutna tawh tuate kip hi.____Paunak 15:22\n2 Kumpite 24-25\nKum zalom 15 lai-in Pasian’ thungaihsun Thomas a Kempis in, “Na khempeh a thei a pilvang mahmah kua om ahi hiam? Tua ahih manin nang’ ngaihsutna muang kei inla, midangte’ ngaihsutna zong ngaihsak zel in. Nang’ ngaihsutna pen hoih pen mah ding hinapi, midang’ ngaihsutna le Pasian’ itna tonkhawmsak lecin, nang adingin hamphatna tampi hong pia zaw ding hi” ci hi. Thomas in i nuntakna ah thu i vaihawm ciang midangte’ ngaihsut piakna zong thupi san ding kisam hi, hong ci ahi hi.\nPasian’ hong geelsaknate i tel theih nadingin, mipilte in ngaihsut piakna tampi deih uh hi. Tuate tungtawnin Pasian in Ama’ pilna hong lak ding hi. Mi khat peuh in midang’ khat ii ngaihsut piakna a santheih ciangin ama’ khensatna ah phattuamna a piangsak ding midang’ ngaihsutna zong a thupi sim ahihna kilang hi.\nSolomon pen Israel kumpite lakah a pil penin kigen hi-a, midang’ ngaihsutna a thupi sim ding a gen ciang: “Thudot lohna tawh, ngaihsutsate peellem thei-a, ahi zongin mipilte’ ngaihsutna dot siam lehang, vai hong lem ding hi” (Paunak 15:22).\nPasian pen i kuppih ding a lamdang thutheipa hi (Isa. 9:6). Amah in pilna kammalte tawh eite hong cing hong hu nuam hi. Ama tung pan sin inla, Topa tungah lungdam ko in. Nangma’ nuntakna ah zong na vai khempeuh a lem theih nadingin Topa’ lamlahna mantak zui in. – Marvin Williams\nLamdang, lamdang, Jesuh kei ading,\nThulakpa, Nopsakna kumpi, A vanglian Pasian;\nKei hong gumkhia, mawhna le maizumna pan,\nKei hong honpa lamdang lua, Ama’ min phat un! – Lillenas\nLamlak ding mipil zong semsem lecin, na khensatzia ding thubaih tuam hi.\nA DAM DING SAWTVEI\nPosted on Thursday, May 15, 2014by Siam Kim\nPasian in amaute’ khitui nulsak dinga... Natna omlo-in, alui nate zong athak hong hi ta ding hi.\n2 Kumpite 22-23\nKa tapa Mark US galkap a tumzawh nipi li khit ciangin, a kisinna ah a khuk nasia takin hong liam mawk hi. Tua ahih manin galkap pan kikhawlsak hi. Kum 19 aphak hunin ciangkhut zangin kisin toto a, kum nih sung a damkik nadingin tawlnga-in, kibawl hi. A tawpna ciangin hong dam pianta ahih manin akhuk atuamna puan zong zang nawnlo hi. Sawtveipi tua natna a thuak sam hangin, damdam-a a kibawlna in akhe nuamtakin kizang sak thei hi.\nTaksa dam ding pen i upmawh sangin zekai zaw thei hi. Kha damna zong tua dan mah ahi hi. I siamlahna hang ahih keileh mite i khasiatsakna in khantawn peuh kimang thei mawkmawk hi. Pasian’ tate ahih leh, lam-etna om tawntung hi. Bukim dam ding cih pen i leitung nuntakna ah a piang theilo thu hi-a, ahih zongin damkik ding pen Pasian’ geelna ah a kihel ahi hi. Sawltak John in, “Amaute’ mit panin khitui khempeuh nulsak ding hi. Thu luisate maimang khinta ahih manin sihna, dahna, leh nasa-a kahna cihte om nawnlo ding hi” ci hi (Mang. 21:4).\nNa i sak laitakin Topa in hong ompih hi cih thei peuh lehang zong ei a dingin lungmuan huai hi. Eite a dam tawntung dingte i hi hi – Bill Crowder\nTopa, ka ci ka lu uh a nat hangin Nangma sungah hehnepna le lungnopna kicing ka ngah manun ka lungdam lua uh hi. Ka natna khempeuh nang kiangah hong paipih-in – lungsim, pumpi, kha damlohna khempeuh Nangmah in damsak ding cih upna tawh hong zuansiam sak in aw.\nI lungkhamna khitui tawh Khris kiang i zuat ciang, Amah in eite hong damsak hi.\nPosted on Wednesday, May 14, 2014by Siam Kim\nA sunglam siansuah masa un.__Matthai 23:26\n2 Kumpite 19-21\nNa sam pen cidam mahmah ei” ci-in sammetpa in ka sam a met khit ciang hong gen hi. “Na sai-a lusawpnate na zat cianga hoih hi inteh maw?” ci-in hong dong hi. Kei’n, “Hi kei” ka ci hi. “Kei’n a kiman leh a gim namtui peuhleh zang lel ing” ci-in ka dawng hi. “Anneek zong hunman taka ne ka hih ciang hi inteh. Tua in tampi a hoihsak hi ding hi” ci-in ka behlap hi.\nI mel ahoih theih nadingin bang ci bangin kipuah ding cih ka ngaihsut ciang, kha thu tawh kisai-ah zong ka ngaihsutna khat hong khangsak mahmah hi. Jesuh in Jerusalem aa biakna makaite tungah tua thu genbel-in nei hi (Matt. 23). Amaute in Pasian’ piak ahi khollo biakna tawh kisai zuih ding thukhun khempeuh hanciam takin zui uh hi. Mihing’ muhna ah a etlawm dingin hanciam uha, midangte sangin zong hoih ding hahkat uh hi. Ahi zongin tua bang hanciamna in Pasian lungkimsak zo tuanlo hi. Jesuh in amaute kiangah, “Note in na zat uh kuang le hai a pualam bek na sawp uha, ahi zongin na sunglam uh pen siatna le kihhuaina tawh na kidim uh hi” (tg. 25). Farisee-te in midang’ muhna ah a etlawm dingin a kineih khemna teng pen Pasian’ muhna ah a kilawm hetlo hong suak hi.\nNgeina khempeuh ah pen zia le dan kinei-a, ahi zongin Pasian in thupi asak pen tuate sungah kimulo hi. Amah’n thupi asak khat pen zong mihing’ mit tawh a kimu theite na hilo sawnsawn theilai hi. Pasian in a siangtho lungtang le ngaihsutna manpha sa hi. Kha cidamna pen sunglam panin a kiluangkhia nate tawh kiteh thei hi. – Julie Ackerman Link\nTopa, kei kua ka hih lam Nang nong thei hi. Ka ngaihsutna le lungsimte kong kipia hi. Ka sunglam panin hong siansuah in. Jesuh bangin ka nuntak zawh nading – sianthona le lungsim pha hong guan in.\nSunglam hoihna kihello pualam hoihna bek tawh a lungkim mi tampi tak om hi.\nPosted on Tuesday, May 13, 2014by Siam Kim\nKa sunglam panin nong bawla, ka nu’ sung nangawn ah nong kemcing hi.\n2 Kumpite 17-18\nNaungekte tawh kisai-in na nuih a zak simsimna a om ngei hiam? Naungek khat ii gamtatna khat peuh tawh zong a kiim a paam aa omte in tua naungeek pen lunglut pah hen-han pah thei uh hi. Tua pen ka pa’ kikepna mun khat ah ka va hawh leh ka tuahkhak thu ahi hi. Tua sunga omte pen leengsawnte bek tawh a gamtaang uh hi-a, atei lua meel omlo hi. Tuate lak-ah naungeek tawh i va hawh ciangin lamdang zong sa uha, lungdam zawkan uh hi. Tua naungeek angaih dan le a lunglut dan uh pen zong thangah huai lua mahmah hi.\nA suakciil naungeekte pen manpha uha, it huai liklek, a mailam dinguh lawphuai mahmah hi. Tua bang naungeek i muh ciangin Pasian’ hong itna lamdang le Ama’ vangliatna i thei thei hi. Amah in hong itlua ahih manin eite nuntakna hong pia-a, nute tungtawnin eite hong piangkhia sak hi. Late laphuakpa bangin “Ka sung lam teng nong bawlpha hi. Ka nu’ gil sung ka omlai-in zong nong kemcing hi” (Late 139:13).\nLeitung nuntakna bek hong pia hilo-in, Jesuh hangin kha nuntakna zong hong pia hi (Johan 3:3-8). Pasian in eite pen pumpi thak le nuntak tawntung na hong piak ding, hong khapsa ahi hi (1 Kor. 15:50-52).\nPumpi nuntakna le kha suahthakna pen i pa kiang pan i ngah letsong hi-a, i lungdam ding ahi hi. -- Alyson Kieda\nAma’ mel suunin Pasian in mi bawl,\nAmah in lei la-in a pumpi bawl,\nKhris sungah a om mite zong,\nTawntung nuntakna hong pia khong. Hess\nKong phat ding hi...; Na sepsate lamdang lua hi. --Late 139:14\nNUNTAKPIH DING KAMMAL\nPosted on Monday, May 12, 2014by Siam Kim\nThumanna le thukhen theihna kong genkhinzo a... tuate na zuih ding ahi hi. __Thuhilhkikna 4:5\n2 Kumpite 15-16\nKum tampi sung ka laibu zat mahmah khat pen “Kampau” cih laibu ahi hi. Tua sungah thului tampi kigelh-in, kammal hoih, le gentehna kammal zong tampi om hi. Tunai ciangin tua laibu sung lempha kik-in a thupi nawnlo zawdeuh teng ka phiatkhia kik hi. Ahi zongin phiatkik tuan mel ding ka thei kei hi. Bang hang hiam cihleh, zong ka kampauna ah hitaleh, ka zatkhiat om nai mello mawk hi. Tua ciangin ka laibu ka khup kika, “Hih laimalte pen gen ding bek hilo-in, tua kammalte tawh nuntak ding ahiveh maw” ci-in ka phawkkik pan hi.\nKum 40 sung sehnel gam ah a vakthap khit ciangin, Moses in Kamciamna gam ah a lut ding kiging mipite tungah: “Tu-in Israel-te aw, note nungta-in, Topa, na pate uh Pasian in note hong piak leitangh ah va pai-in na luah theihna dingun note kong hilh thukhamte leh ngeina kipte don unla zui un” (Thkna 4:1) ci-in vaikhak hi. Tua pen Moses in genkik kika, kep tawntung ding ahih lam phawksak hi. Moses in, “Note tungah Pasian’ thupiakna bangin na gamtat nadingun ka hong hilhkhin zo hi..” (tg. 5) ci hi.\nI nuntakpih loh thu khat pen i midang tungah i gen kankan ding khawng pen thubaih mahmah hi. Kammalte bek tawh hilel a, ahi zongin i sunglam in a thuman khat lunggulh gige hi. Tua bang hun ciangin i kammalte in Pasian’ itna lungsim taktak tawh i kigamla hi. – David McCasland\nHong huh in Topa, Na thute a za bek hilo-in; a semte zong ka hih zawh nading. Ko le ko ka hihna taktak ka kitheih nading zong hong panpih in. Nangma lampite ka zui nuam uha, midangte zong nangma lampi ah ka tonpih nuam uh hi.\nI kammal a khauh zah khat-in i nuntakzia zong a khauh ding kisam hi.\nMay 4, 2014 Church Program Audio File\nPosted on Sunday, May 11, 2014by Htaung Kyint\nPosted in 2014 Sermon, Bible Study, Photo\nKA NU’ HUTAWPNA\nPosted on Sunday, May 11, 2014by Siam Kim\n2 Timoti 4:1-8\nKeimah in hoihtak-in ka simzo a, kungdong tai-in, upna ka lenkip khin hi.__2 Tim. 4:7\n2 Kumpite 13-14\nJeff in a nu’ natna a suuk semsem lam a theih ciangin, inn ah ciah ding vaihawm hi. Anu’ lupna gei-ah tu-in a khut dom a, lasakpih-in, thapia-a, amah a itna thu gen hi. Anu hong sih tak ciangin zong, sigal mi tampi takte in tua bang nu a neihkhak hampha ahihna Jeff tungah kigen hi. Amah pen Lai Siangtho hilh zong siam a, mi tawh thu kikupna, thunget makaihna cihte ah zong kihel den hi. Tuate pen Khris ading anuntak tawp kuan a nasepte ahi hi. Khris adingin gualzo takin a si ahi hi.\nAnu’ nuntakna manpha asak manin, Jeff pen tai 26.5 asau tai kidemna ah va kihel hi. Tua atai kawmkawm-in anu thu ngaihsun-in Pasian’ tungah lungdam zong ko hi. Kung atun ciangin vantung lam-ah a khutme tawh kawkto-in – “Ka nu omna” ci-in paukhia hi. Anu pen Khris’ min a thangsak khat hi-a, Paul ii kammal tawh gen ding cileng: “Kidemna-ah ka hat tawpin ka hih khina, a mong dongin ka tai khin a, upna thu khotakin lenin ka zokhin hi. Thu a manin a khen Topa in tua Ni ciangin kei a hong piak ding thuman lukhu ahi gualzawhna thaman in tu-in kei hong ngak gige hi” (2 Tim. 4:7-8).\nEite zong ‘kimawlna saupi” ah i kihel hi. “A kisia theilo lukhu” (1 Kor. 9:25) i ngah nadingin eite zong i va kihel ding hi. Khris ading gualzo takin i nuntak zawhna le amah tawh omkhawm tawntungna pen bangmah dang tawh kitehkak theilo hi. – Dennis Fisher\nTopa’ hehpihna tawh kung dong tai in,\nKhuadak inla, Ama’ mai zong in;\nNuntakna hu a bei matengin,\nKhris pen i lampi le i ngah tawntung ding hamphatna hi – Monsell\nKhristian-te tai ding kungmui pen tawmvei sung hilo-in – saupi sung ahi hi.


url: =Jesu Hong Hil Nundan Thiamna | Siyin Chin Baptist Church\nJesu Hong Hil Nundan Thiamna\nPosted by thawngno ⋅ July 25, 2013 ⋅ Leave a comment\nFiled Under Rev. William Khai Tual\nKihilhna sia kampau taw ahizong, laibu sungah a ki-at tatuamte taw ahizong kizangh thei hi. Bangpo hi zong, kihilhna theampo te sia siat natu hi ngawl a, phat natu, hoi natu, thinnop natu, lungdam natu, maipha nga natu, pil natu, ciim natu, khanto natu, cidam natu, thahat natu, khansau natu, hau natu, ci bang vive hi zaw hi. Ahizong mi tampite in diksa ngawl uh a, “Ka vakeen awng, ka vangi awng” ci zaw uh hi.\nLeitung ah kihilhna tampi a nei thei, a zangh thei, a zui thei tampi om a, tuate ngam buppi zak mipil miciim suak uh hi. Leitung ah biakna lian nam Ii om a, tuate in Hindu, Muslim, Buddhism le Christian ahi hi. Tuate in laibu manpha mama a tatuamte nei uh hi. Leitung ah biakna kipawlna masabel in Hindu biakna hi a, amate in “Vedas” a kici kihilhna laibu pha mama khat nei uh hi. Amate biakna taw kisai in heak tu a kilawmte tepteena laibu “Rig Vedas” zongh nei uh hi. Biakna taw kisai ngaisutna tatuamte a kitepteena “Upnishad” laibute zongh nei uh hi. Amate pathian pokna labu “Bhagvad Gita” te zongh nei uh hi. Tuate tungtawnin kihilhna tatuamte nei uh hi.\nIslam biakna in “Koran” ci laibu pha mama khat nei uh a, a manphabel in ngaisun uh hi. Tua sungah thute sim uh a, tua hilhna bangin ngamta uh hi.\nBuddhism te in um in zui a, a nuntakpui laibu thupi mama khat om a, tua in “Tripitakas” laibu hi. Hi laibu sim in zui in ngamta uh a, tuabang a hanciam zo mihingte pathian suak thei ci liang uh hi.\nChristian te in zongh midangte sangin phat zawk natu, nopsak zawk natu le a tawntung mun atu dongin tua sungah kiciamtee in om a, tuate theampo Pathian humop hi ci in tua Thubu sia “Lai Thiangtho” ci uh hi. Christian khat ii nisim nuntak natu dan teng tua Thubu sungah ki-at siat hi. Kihilhna thu tampi om a, Jesus hilhna thupi mama hi. Tua hilhna te sia nampi thum khen in kong at hi. Tuate sia –\n(1) Christian khat ii Pathian tungah vawt tu thute,\n(2) Christian khat ii midangte tungah vawt tu thute,\n(3) Christian khat ii ama nei tu thute ahi hi.\nTua sung pan tutung in Christian khat ii Pathian tung a vawt tu thute kong at a, mai sang ah a dang 2 te ih zom kik lai tu hi.\n(1) CHRISTIAN KHAT II PATHIAN TUNGAH VAWT TU THUTE Topa Pathian it in (Love Him)\nNa Topa Pathian sia na thin theampo, na thaa theampo, na thahatna theampo le na ngaisutna theampo taw na it in. Pathian in hong it masa ahikom eite zongh in ama ih it hi. Topa a it ngawl theampo Jesus hong pai kik ciangin mawna thukhenna thuak tu hi. Topa Jesus a it tatak theampo te Pathian thuthiamna thupha saang tu hi. Pathian mu ngeingawl na hi uh hangin upna taw thaa ngupna na saang uh a, tua in na upna uh ii a tupna bulpi hi. (Lk. 10:27, Uohn 4:19, ICor.16:22, Eph.6:14, IPet.1:8-9).\n(2) Topa Pathian kiita in (Fear Him)\nTopa kiitakna in pilna, ciimna kipatna ii bulpi ahi hi. Leitung mihingte theampo in Topa sia kiita in zatakna nei tu hi. Pathian sia mite sangin zaataak huai zaw hi. Topa Pathian kiita in na zakta le a kip a kho ngam na nga tu hi. (Pau.9:10, 1:7, lsai.8:13, Ps.33:8, Pau.23:17, Ps.89:7)\n(3) Topa Pathian kammal ngai in zui in (Obey Him)\nTopa Pathian kiita in a, a thupiakte ni in. Banghangziam cile hite theampo sia mihing a kibitphuana thu ahi hi: Topa Pathian in ka kammalte ngai in a, zui vun. Tua hile Keima in note Pathian ka hi tu hi. Note zongh keima minamte na hi tu uh hi. Note ih na phattuam natu in kong son le kong vaithakte theampo bangin na zui tu uh hi. Tua ahikom nang in na Topa Pathian na it tu hi. Prophet te saan kammalte ngai in na zui tu hi. Tua kammalte a ngai ngawl, a zui ngawlte theampo sia minam sung pan nilkeakna thuak tu hi. Eite in eite atu bekin thi a, a nungta ih hi bua hi. Ih thi zong, ih nungta zong Topa Pathian neisa ih hi a, ama taw bek in ih kisai hi. Tua ahikom Topa Pathian kammal ngai in, ih nungta tu hi. (Thsya.12:13, Jer.7:23, Deut.11:1, Sawl.3:22-23, Rom. 14:7-8)\n(4) Topa Pathian muangin beal in (Trust Him)\nAtawntung Topa muang in, ama in a tawntung eite hong dal tu hi. Topa muang in beal na hikom thinnopna na nga tu hi. Ama in hong cing hong keam tu hi. Na Topa Pathian sia na thin theampo taw muang in. Nangma ii he na kisaknate bangma hunin muang heak in. Na sep na vawt theampo sungah Topa Pathian phawk in. Tua hile Ama in a maan lampi hong lak tu hi. Topa muanna in mihingte muanna sangin phazaw hi. Mihing lampuite suanna sangin “Topa muanna in phazaw hi, Topa a muang ngawlte ahile senneal ngam ah a po bang dang a po ngawl, kongaw ngam, ci al ngamah a khang sawlpaang kung khat bang hi. Ama tungah thupha bangma piang ngei ngawl hi. Ahihang Topa a muang mite ahile thupha kipia tu hi. Lui hui ah a po, a zung luitui sungah a tha, thingkung khat bang hi. A teete hing tawntung ahikom nisat khuakhal hun a thet hang phamaw sa tuan ngawl hi. Ngua a zu bua hial zonghin thinngim tuan ngawlin a nga, nga tawntung hi. (Isai.26:4, lsai.26:3, Pau.3:5-6, Ps.118:8-9, Jer.17:5-8)\n(5) Topa Pathian bia in (Worship Him)\nTopa Pathian in keima ngawl pathian dang bia heak vun. Vantung ahizong, leitung ahizong, leinuai tui sung ahizong, note atu in milim vawt heak vun. Milim bia heak vun, amai ah kun heak vun, ci hi. A minthang Topa min pok vun a, thiangtho Pa hong kilat (kilangh) ciang a mai ah kunsuh tu hi. Pathian sia thaa hi, ama a biate in thaa taw ahizong thumaan thutak taw ahizong bia tu hi. Topa bek thiangtho a, minam theampo pai in ama bia tu hi. Banghangziam cile ama thumaan khensatnate mihing theampote in mu siat tu uh hi. (Pu.20:3-5, Ps.29:2, John 4:24, Rom.15:4)\n(6) Topa Pathian vaangletna kilanghsak in (Glorify Him)\nNote pumpi sia note neisa hi ngawl a, Pathian neisa hi. Ama in manh pia aa, hong lei sa ahikom na pumpi uh sia ama minthan natu in na zangh tavun. Na vawt papo, na neak na dawn papo Pathian minthanna hisak vun. Na pha na sep uh te sia mihingte in a mu ciang vantung a om na Pa uh a pok natu in amate mai ah na khuavak uh taang sak vun. Jesus in a nga tam mamate na nga uh ciang ka Pa minthanna kilanghsak a, keima nungzuite na suak tu uh hi, ci hi. (ICor.6:20, I Cor.10:31, Matt.5:16, John 15:8).\nLeitung ah biakna nam lian thum te in leitung atu ahizong, amate biakna tu ahizong kihilhna thu tampi nei tek uh hi. Tua thute sia thupi sa mama in thipui ngam liang uh hi. Tua kihilhna laite simin nuntakpui uh a, leitung ah mipil, miciim, mihau, milian tampi suak uh hi. Buddha biakna biate bang in hanciam leang pathian kisuak thei hi ci liang uh hi.\nTuni ei zongh pathian kisuak zo liang ngawl tu ahihang hanciam tu thu tampi om hi. Hanciam in sepna taw nuntakna in a hanciam ngawl le a seam ngawlte sangin thupi zaw veve hi. Pathian in zongh thupha hong piak ciang hanciamna le sepna tungah kidoppha hi.\nTua ahikom eite atu in kihilhna thupibel teng sia Lai Thiangtho bu sungah om hi. Tuate hanciamin sim a, simna bangin a nungta thu um mite hi tek tu thupi hi.\nPathian tung vawt tu thu om bang tel in, tua telna taw nisim vawtin nuntakna taw Pathian ompui le Pathian piak thupha tampi a saangte ih hi tu hi.\nA zom hanciam lai tawng….\n2013 kum a kipan\nmission sep tu zia\n« Alpha pan Omiga\nSuang Lungtang pan Satak Lungtang »


url: =Zomi le Media te! - Zomi History Zomi le Media te! - Zomi History\nHome > Articles > Zomi le Media te!\nZomi le Media te!\nZogam leh Zomi te omna ah, Thuthak Thuthang kan Media tuamtuam te hong pai ciang, Tedim Post thu vai sai tanu te, Zo Aw Journal tanu te, ZYA leh Zomi Siamsin te, Leitung bup huam Zomi kipawlna minam vai Makai te, A gamgam pan in Zomi makai vai ding upate tung ah ngaihsut hoih' lak den kisam mahmah hi.\nZomi le gamsung ah Media vaisai te hong pai ciang in Athu, Ala, Aliim, cih te pan kipan video in kila thei te hong record uh ciang i...n , Na necord ding ciang in Ka minam te atamzaw deihna min leh ngeina Kampau in bang hiam? cih ahuampi in kiging huai mahmah hi.\nTuaban ah Zomi te nuntakna akan in hong paipai media te ii nung ah kua te sawlna in hun tampi leh sum tampi bek in haksa pipi in hong kuan khiat uh pen adeihna om hi a, Koimun koiteng pai in, thudotna bawl in hi nam, hite dan dotna bawl ding cih akiging sa uh hi a, Leitung Zomi nam kalsuan zia leh iheek itat zia athutel lopi khat tung ah dotna bawl miau thei uh ahihi.\nTua hunciang in ahoih asia thu khempeuh amau te in angah bang in tangko khia ding kik uh anasep uh ahihi. Tua man in Tedim khua pan thuthak thuthang agen ding media tawh kiho ding te in ei kilawp tak ngaihsut na te sang in kiim leh paam zomi makai te gamsung gampua te tung ngaih sut hoih dotna neih huai mahmah hi.\nArticles 7:13:00 AM\nItem Reviewed: Zomi le Media te! Rating: 5 Reviewed By: Thang Thawn Tuang Guite


url: =Laithiangtho Dokna (Samuel Niina 5-6) ~ Thu Tatuam (Siyin News)\nLaithiangtho Dokna (Samuel Niina 5-6)\nTuesday, November 11, 2014 Laithiangtho Dokna No comments\n1. Israel lampuite David taw koisung ah kimu ziam?\n2. David kumpi kum bangza aphak in kumpi suak ziam?\n3. David in Jerusalem khuapi sia kuate kung pan sut ziam?\n4. Jerusalem ah akikhin zawk David in ta bangzav nei ziam?\n5. David kumpi asuak thu Philestinete in azak ciang David ___ hi.\na. letsong thak\nb. sim tu in kipan\nc. a lungdam\n6. Philistine te ii bang hi na aw nging a zak ciang sim thei pheang tu ziam?\na. Poai khaamna aw nging\nb. Kalsuan nging\nc. Lasakna aw\n7. David ii Israel ngalkap bangza ziam?\na. Tul 30\nb. Tul 45\nc. Tul 70\n8. Thingkuang pua leang mai ah David le Israelte ____taw lam in lasa uh hi.\nc. a tha nei za uh\n9. Thukham Thingkuang zamh tha in athi sia akua ziam?\n10. Obed Edom inn ah thukham thingkuang tha bangza taam ziam?\na. Tha khat\nb. Tha nii\nc. Tha thum\n11. Thukham Thingkuang sia koi sung pan Jerusalem ah ki pua ziam?\n12. Michal in David sia a uliante le akuate mai ah maizumna vawt ci ziam?\na. Mipi mai\nb. A naseam numeite\nSamuel Niina 5\nDavid sia Israelte le Judahte ii Kumpipa Suak\n(1Khang tangthu 11:1-9; 14:1-7)\n1Tua zawkciang Israel namte theampo Hebron David ii kungah hong pai uh a, ama munah hi bangin ci uh hi, “Ko sia nangma ii ci le sa puite khu hi. 2A bo sa hun sung Saul sia ih kumpipa ahi lai ngangawn in, ama in Israelte ngal kidona sungah na lampui a, taciang TOPA in na mite na lampui natu le a ukpa na sua natu kamciam hong pia hi.” 3Tabangin Israelte lampui theampo Hebron ah Kumpipa David ii kungah hong pai uh hi. Ama in amate taw kipanpui natu a thiangtho biakna taw kisai kiciamna vawt a, amate in ama sathau noai in, ama Israelte ii Kumpipa suak hi. 4David sia kumpipa a sua hunin kum sawmthum pha a, kum sawmli sung uk hi. 5ama in Hebron panin Judahte kum sali le lang sung uk a, Jerusalem panin Israel le Judahte theampo kum sawmthum le kum thum sung uk hi. *\n6Kumpipa David le a mite ii Jerusalem sim tu in a kuan tu hun hong theng hi. Tua munah a teang Jebus te in tua khua sia David in zo ngei tu in um ngawl ahikom hi bangin ci uh hi. “Hi lai khua ah nang hong tum thei ngawl tu ni hi; mittawte le a koncipte ngangawn in hong nolh keak tu hi.” * 7(Ahihang David in Zionte ii kulhpi suanthal in tua hun pan kipan “David Khuapi” kici hi.)\n8Tua ni in David in, a mite tungah, “Jebus mite kei ii ngaimawk za in a ngaimaw na om uh ziam? Thalup nop dongin a ensan na om uh ziam? Tua ahile tui laakna lei tawlet sia zui in pai tavun a, tua munah a mittawte le a koncip te sim tavun,” ci hi. (Tua hu in, “Mittawte le a koncipte sia TOPA inn sungah tum thei ngawl tu ci thu hong piang hi.”)\n9Kulhpi a suan zawkciang a sungah David hong teang a, “David ii khuapi” a kici hi Khuapi sia tua kulhpi ii kiimkot ah ama in hong sa a, nisuana mualpangh ah lei a dimin a kivuhna pan hong pan hi. 10Ama sia hong thahat va-ial tawntung hi, banghangziam cile TOPA Pathian Vaanglianbelpa ama taw omkhawm hi.\n11Tyre khua a om Kumpipa Hiram in David ii kungah sum zuak sum lei tu vaihawm tu taangmi pai sak hi; ama in tua kumpipa atu in kumpi tenna inn sak natu cedar thingluangte, inn sa thiamte, suang ciang thiamte pai sak hi. 12Tabangin David in phawk hi, TOPA in ama sia Israelte ii kumpipa tu in kip sak a, ama ii mite ii hu in ama ii kumpi ngam khangto sak hi.\n13Hebron pan Jerusalem ah a kikhiin zawk uh ciang David in zino le zipi lathua in tapa tanute tam zaw lai nei hi. 14Jerusalem ah a tate hi bang teng hi: Shammua, Shobab, Nathan, Solomon, 15Ibhar, Elishua, Nepheg, Japhia, 16Elishama, Eliada, le Eliphelet te ahi uh hi.\nPhilistinete tung Zawna\n(1Khang tangthu 14:8-17)\n17Philistinete munah David sia Israelte ii kumpipa in kisuak sak zo hi ci in kison ahikom amate ii ngalkap honpite, ama man tu in hong kuan uh hi. Hi thu David in a zaak ciangin ama ngal nanna kulh khat sungah tuaksuk hi. 18Philistinete Rephaim Kuam sung hong theng a tua mun lua uh hi. 19David in TOPA dongh a, “Philistinete ka sim tu ziam? Zawna kei nong pia tu ziam?” ci hi.\nTOPA in, “Hi hi, sim tan! Zawna kong pia tu hi,” ci in zo hi.\n20Tua ahikom David sia Baal Perazim ah kuan a Philstinete zo hi. Ama in, “TOPA in ka ngalte khuanawl bangin nawk keak hi,” ci hi. Tua ahikom tua mun sia Baal Perazim kici hi. 21Philistinete a taikeak uh ciang a biak uh milimte nusia uh a, David le a mite in tuate pua uh hi.\n22Tua zawkciang Philistinete in Rephaim Kuam ah heak kikin tua mun lua kik uh hi. 23Khat vei ma David in TOPA thu dongh a, ama ii a zo kikna pan, “Hi sung panin sim heak in, amate ii lang ah kot pai in, balsam thingkung omna sang panin sim vun ci hi.\n24Ngalkap honte kalsuan nging thing dawn ah na zaak uh ciang na sim tu uh hi, banghangziam cile Philistine ngalkap honte a zo tu in keima no mai ah kuan tu khi hi,” ci hi. 25David in TOPA ii thupiak bangin seam a, taciang ama in Philistinete Geba pan kipan Gezer dong not keak hi.\nSamuel Niina 6\nThukham Thingkuang sia Jerusalem ah Kipaipui\n(1Khang tangthu 13:1-14; 15:25-16:6; 43)\n1Khatvei ma David in Israel mi ngalkap pha bel teng hong khawmtua a, a vekpi in tul sawmthum pha uh hi, 2taciang ama in amate Judah ngam Baalah ah paipui a, a kumpi tokhum sia cherubim te ii tungah a om, Vaanglianpipa TOPA ii min a pu, Pathian ii Thukham Thingkuang sia tua mun panin laak tu ahi hi. * 3Amate in mualtung Abinadab inn pan la in, leangthak khat ii tungah suan uh hi. Aminadab ii tapate Uzzah le Ahio in khuileang lampui in, * 4leang mai ah Ahio pai hi. 5David le Israel buppi sia a tha nei za uh taw TOPA upat piakna in la sa in laam uh hi. Tengtong, liamlo, khuang, nguasemh le daalkopsai te tum uh hi.\n6amate Nacon ii ancilna mun hong thet uh ciangin a khuitalte hong lutu in Uzzah in Thukham Thingkuang hong zamh hi. 7Thakhat in TOPA Pathian, Uzzah tungah thin uuk a, ama thatlum hi, banghangziam cile a zatak vawt ngawl hang ahi hi. Uzzah sia Thukham Thingkuang hui ah thi hi, 8taciang tua hun pan kipan tua mun sia Perez Uzzah kici hi. David sia a thin hong so hi, banghangziam cile TOPA in Uzzah sia thin uukna taw daan a piak hang ahi hi.\n9Tua zawkciang David in TOPA kiita a, “Bangbangin Thukham Thingkuang sia tu in kei taw tonkhawm ngam nawn tu khi ziam?” ci hi. 10Tua ahikom ama in Jerusalem khua ah ciapui ngam ngawlin; tasia taangin Gath khua mi Obed Edom inn ah lampial in tun hi. 11Thukham Thingkuang sia tua munah tha thum kitaam sak a, taciang TOPA in Obed Edom le a baangkua thupha pia hi. *\n12Kumpipa David in Thukham Thingkuang hu in Obed Edom le a baangkua sia TOPA in a neisa dang theampo taw cipin thupha pia hi ci in za a, tua ahikom ama in Thukham Thingkuang sia Obed ii inn panin la in, poaipi khaamna lianpi taw Jerusalem ah ciapui hi. 13Thukham Thingkuang a pua mihingte kal luk hong suan zawkciang David in amate tawlnga sak a, khuital khat le khuino thau khat sangaw biakpiakna in pia hi. 14David sia a kawngah dial khat teang bekin, TOPA a upat piakna in a tha neiza taw laam hi. 15Tabangin ama le Israel mite theampo in Thukham Thingkuang Jerusalem ah lungdamna in au na le lemle aw te taw paipui uh hi.\n16Thingkuang khuapi sung hong kithet pui ciangin Saul ii tanu Michal in khelki panin khua a et le David kumpipa sia laamin, tawn in, biakpiak lapna taw laam a mu ciangin hoi maw sa hi. 17Amate in Thingkuang sia David ii ama atu a sak puanbuk sungah koi uh hi. Tua zawkciang ama in TOPA tungah sangaw biakpiakna le kipawlkhop biakpiakna pia hi. 18Sangaw biakpiakna a man zawkciang David in Vaanglianbelpa TOPA min taw mipite thupha pia in, 19amate an hawm sak hi. Ama in Israel pasal le numei khat simin anluum khat tek, sa em bak khat tek le sapitko tawm tek pia hi. Tua zawkciang a kuama po inn ah cia uh hi. *\n20Tua zawkciang David in a innkuanpuite taw kinukset tu in hong cia ciang, Michal sia ama muak tu in hong pusuak hi. “Tuni in Israelte ii kumpipa in ama atu min let mama natu khat vawt hi! Ama ii uliante ii naseam numeite mu na ah a mamaw bangin kipholaak hi!” ci hi.\n21David in zo a, “Na pa le ama baangkua taangin Israelte ii lampui tu kei hong tealkhia ka TOPA ka upat piakna in laam peu khi hi, 22taciang tu a sang zongin a nasia zaw lai in keima le keima kisimmawk vawt zaw lai tu khi hi. Nang na hile kei, bangma in hong heang ngawl tha tu ni hi, ahihang tua numeite in kei, hong thupi sim mama tu hi,” ci hi.\n23Saul ii tanu Michal sia ta nei ngei ngawl hi.


url: =Cuba gam makai Fidel Castro’ tangthu tomkim ~ TK Lian :: ZOMI DAILY\nposted on 27 November 2016 at 1:46 pm Lomkholna: News, Thangkhanlian\nNov. 27, 2016: Cuba gam-a kilaihgawpna piangsak makai (revolutionary leader) leh Cuba gam mi khat bek deihna tawh ki-ukna panin tangpi tangta kikim-a ki-ukna (commnist) gam a piangsak Fidel Castro si hi. A tangthu tom kim hih bang ahi hi.\n*1962: Aug. 13 in Bairan, Cuba ah piang hi.\n*1945: University of Havana ah Law sin in, 1950 in buaih ngah hi.\n* 1952: Fulgencia Batista in USte huhna tawh zawh thawh thu tawh thuneihna (coup d’tat) la in, galkap tthuneihna tawh gam uk hi.\n*1953: Kilaihgawpna a deih pawl khat tawh 1953 in galkapte phual sim sawm uh a, sim zo loin kiman in thongah kikhum hi.\n*1955: Kumpi’ maisakna (amnesty) ngah in Mexico ah galtai a, tua munah Che Guevera tawh kimu hi.\n*1955: November 25 in Granma kici teembaw tawh Che Guevera kihel in galkap tawm khat bek guerrilla a kici 82 tawh Cuba zuan dingin pai uh a, Dec. 2, 1955 in galkap 81 Cuba tung uh hi. Baptista’ galkap ten na suam uh a, mi 81 lak panin 61 in sihna tuak uh hi.\n*1958: May 20 in Batista in Fidel thahna dingin “Operation FF – Fin de Fidel or End of Fidel” kici ni 76 sung galdona nei hi. La Plata kicihna munah Fidel in Command post bawl a, June 1958 in US ten Baptista a piak galdona vanleng zangin Fidel’ makaih kumpi lehdote (rebels) bomb kikhiat hi. Ahih hangin Baptista’ galkap ten La Plata mu zo lo uh hi.\n*1959: January 1 in Fidel galkap ten Baptista’ galkapte zo gawp uh a, Baptista galtai hi. Fidel in kilaihgawpna a pian’sak ding a sunmang tangtung ta ahih manin liangko kikim-a ki-ukna (Communist) tawh vaihawmna len phuankhia a, Prime Minister zaa len hi.\n1961: US in Fidel thah theihna ding leh Fidel’ ukna laih ding hanciamna tawh galkapsiam kiguaite (mercenaries) zang a, hih CIAte galkap guaih “paramilitary group Brigade 2506” kici ten 17 April 1961 in Bay of Pigs va sim uh a, guallel dipdep uh hi.\n1962: US in Fidel laih ding leh a thah ding sawm tawpsan lo ahih manin Fidel in Russiate’ huhna ngen a, Soviet Union (tu in Russia) tungah huhna ngen hi. Hih hun pen Cold War nasiat mahmah hun hi a, Soviet Union ngimna dingin US in Italy leh Turkey ah Jupiter ballistic missiles kici a koih manin Soviet makai Nikita Khrushchev in Cuba ah nuclear missiles ni 13 sung (October 16–28) koih hi.\nHih thu hangin buaina lianpi Cuban Missile Crisis ahih kei leh October Crisis zong a kici hong piang a, USte spy vanleng U-2 khat leh vanleng khat Soviet ten a kapkhiatsak a, khatin sihna tuak hi. Buaina hong nasia semsem a, leitung in nuclear galvan zanga kidona na ciam kha dek mahmah hi.\nNuclear galvan kizang leh a gualzo leh guallel om lo ding cihna tawh Soviet President Nikita Khrushchev, Russia ulian Anastas Mikoyan, Rodion Malinovsky, Issa Pliyev, Georgy Abashvili leh Cuba makai Fidel Castro leh Che Guevera ten US President John F. Kennedy, Robert McNamara, US ulian Maxwell D. Taylor, Curtis LeMay, George Whelan Anderson Jr., Robert F. Kennedy, Amintore Fanfani (Italy) leh Cemal Gürsel (Turkey) ten kihona nei uh hi. US in Turkey leh Italy panin missile a koihte la khia a, Soviet in Cuba panin missile la khia a, Soviet leh US in Cuba sim lo ding ci-in kamciamna leh thukimna nei uh a, US leh Soviet in a kihona ding uh nuclear hotline bawl khia uh hi.\n*1990 in USte gimna leh sunmang hong tangtung khongkhong a, Soviet gam pen gam tampi in hong kikhen hi.\n*1976 in Fidel in President zaa hong len hi.\n1998: Pope John Paul in Fidel kimuhpih hi.\n2006: A dam lohna hangin a sanggampa Raul Castro’ tungah thuneihna ap khia hi.\n2008 in Raul in President hong len hi.\n2015 in US in Cuba maibiak in US leh Cuba in a ngeina bangin kizopna (relation) nei kik uh hi.\n2016: Nov. 25 in leitung nusiatsan ta hi.\nPrevious: Malaysia misi luanghawm sungah RM20,000 manneiding vankham kimu\nNext: Malaysia ah naupang deihdandan kileithei cizen veh aw ~ ZD\nZak nop ei maw Fidel tangthu amah bang Galsiam Galhang Zomi sungah ki sam hi Zomi ah ZOMI min tawh Galkap siam min thang om in hong makaih ding mun dangah Training selo Zogam zaipi om tua lai mah ah Training hong pia lel i gam giat ah galdo pah ding hi leng a ut alunglut ki tam mahmah ta khangno te lak ah\nTumtaipak leh Heisapak ~ Lengtong Pauno


url: =Lorry mawtawpi khatin palik numei khat denglum khadektak :: ZOMI DAILY\nposted on 27 March 2018 at 12:00 am UTC+9:30 Lomkholna: Malaysia, News, Sawltak, World\nMalaysia, Kuala Lumpur khuasung ah tuni Monday zingsanglam in lei apua Lorry mawtawpi khatin palik numei khat denglum khadektak cih NST pan kiza hi. Tuni Monday zingsanglam 10am hunpawl in Jalan Bukit Jalil ah thupiang ahihi.\nLorry mawtawpi pen lei adimin apua hi a, Police Inspector Nur Syahirah Ahmad ii a mawtawhawl makhelhding in akithawi laitak in hoihtak hawlthei nawnlo in akipuksuk hiding kici hi.\nPolice numeinu ii ahawl mawtaw pen Honda Jazz hi a, Lorry apuksuk ciangin anunglam dengkha in zangawp hi. Ahi zongin Honda Jazz sungah ahawl in aom paliknu pen denglum khalodeuh in suaktathei bilbel hi.\nTua paliknu pen kum 28 aphakhin khat hi a, Serdang district police headquarters Commercial Crime Investigation Department ah investigating officer asem ahihi. Tuni zingsang in nasem kuandingin apai laitak in lamkal ah atuahsia ahihi.\nTua paliknu in agenna ah Accident apianmadeuh in tua Lorry in Left Lane panin hong makhelhsawm in Horn hongtum sansan hi. Lorry Driver in tamveipi Horn hongtumsan a, ahi zongin amun ottheihpak nading omlo hi.\nTuakawmkal ah themkhatkhit ciangin tua Lorry pen hongtuksuk a, ka mawtaw ii anunglam hongdengkha cih kaphawk hi. Ahi zongin ka mawtaw ahawl in katutna lamsangpen hongdengkhalo bilbel hi ci’n genkhia hi.\nAgeinai ah aom Bystanders te’n ka pusuahtheih nadingin hong huhsawm uh a, ahi zongin mawtaw kongkhak pen awkcip hi. Anunung ah Car Window panin apualam ah ka pusuak khiathei cihi.\nKa mawtaw pen asiatzancip hangin, ami bangmah kaliamloh pen ka lungdam mahmah hi ci’n Jalan Bandar Traffic Police Station ah Police Report abawlkawm in genkhia hi.\nTua Lorry pen lei apuasa in Bina Form Sdn Bhd Constrution panin apaikhia hi a, Puchong lam zuandingin apailaitak ahihi. Lorry Driver pen accident apiankhit ciangin taimangcip ahih manin, aki zonsan laitak hi ci’n City Traffic Enforcement and Investigation Department chief Assistant Commissioner Zulkefly Yahya in genkhia hi.\nLorry anei Company te kiangah Police te’n thu zasak in, tua Lorry Driver pa kantheih, mattheih nadingin ahanciam laitak uh ahihi. Sawltak #zomidaily\nPrevious: Kum 11 apha naupang William Maillis in Stephen Hawking Khial hi ci\nNext: Papi khatin kum 12 aphapan atanu buan ahih manin kum 40 thongkiading\nMalaysia gamsung ah June 30 khitzawh gamdangmi te Rehiring Programme beitading


url: =Ngaigsut kikkik ding thute (Points to Ponder) ~ Khup Khan Thang :: ZOMI DAILY\nposted on 2 October 2015 at 6:52 pm Lomkholna: Khupkhanthang, News, Politics, Zomi\nPoliticians think for the next election. Nai-ngan-ye tamaa te’n mai kitel kik ciangbek khual/ngaihsun uhhi. Statesmen think for the next generation. Gam leh minam ait/avei makai te’n khangkik ciangdong khual/ngaihsun uhhi. Tualsuak-candidate (Home grown candidate). Ih Khamtung gam, ihkhua ihtui ah innkip lokip tawh a innkuan aa, ateng ngait te Tualsuak-Candidate ahihi.\nKhuaal-candidate (Alien candidate). Zomi veve mundang leidang khuadang (Kalemyo, Mandalay, Yangon, etc..) ah hong lalsan khin, Zogam sa’tan hong duhgawh kik te Khuaal-Candidate ahihi.\nKhuaal a teng ih Zomi te in ih Zogam (Chin State) hong uk ciang in, tualteng Zomi te in supna tampi ih nei. A neu pen, a khasum bek uh, azi atate in a tenna khua ah na ne uh aa, anteh theipuam leina sum bek nangawn midang te-in hamphat lawh hi. Ih khua ihtui ah ateng te hi leh anteh theipuam leina sum ban ah niangtui hai khat beek a’mipih te’n noptuam pih ding hi. Tualsung kisapna hong theihpih zaw ding hi.\nA beisa hunte ka et kik ciangin; Chin Specail Division a kipan Chin State tuni dong, Ih Zomi ulian/milian lakpan Capt. Mang Tung Nung bek ihkhua ihtui ah hong ciah kik in a lutang hong phum hi. Chin State bup, ih Zomi ulian te, Maj. Son Khaw Lian, Lt.Col. E.K. Kim Ngin, Lt. Col. S.V. Khai Mun Mang, Col. Son Khaw Vum te ihkhua ihtui ah a lutang hongphum omlo hi. Col. Khen Za Moong in zong hong phumlo khading hi.\n1964 kum kiim pawl, Kawl ulian khat in, Falam khua ah, Pastor minthang khat kiangah, “Banghangin no Chin te in, Kawlte sangin Mangkang/Mikang te iit zaw na hiuh hiam” mawh zonna in dong hi. Pastor pa’n “It zaw mah ung, amau ko Chin te hong iit in, ka khantoh nading uh, kapil nading uh deihsakna hangin a lutang uh ko Chin gam ah hong phum hi.\nNo Kawl te’n zong ko Chin te hong iit in, ka khantoh nading, kapil nading un ko kiang ah na lutang uh hong phum le uhteh, Mangkaang te ka iit zah un, no Kawl te zong hong iit ding hi ung”ci in dawng kik hi. Kawl ulian pa’n a cih nang theilo in, Kalemyo Thaingkwian 3 ah ciah kik hi. Kawl ulian te zong Chin State sungah a lutang uh a phum omlo hi.\n2010 kum kitel lai-in, mee kuanglui khuaal-candidate te lak ah, kitel khitteh, a mee kuang luina mun (Constituency) ah kua in, bang zah vei hong vaan kik uh hiam?\nTutung kitel ciangin mee pia ding mimal or mipi te in ih ngaisut ding thu nih om kasa hi. Politician leh Statesman ih mee kua pia zaw ding? Leh Tualsuak-candidate leh Khuaal-candidate ih mee kua pia zaw ding?\nChin State Government MP teng in, mee akhiat ciangin, Tedim,Tonzang township leh Cikha Sub-Township kigawm tengin District ngahzolo in Hakha leh Thantlang township kigawm tegel in, District hong ngah hi. (Democracy pai dan a hihi.)\nTua thu hangin, Dong Khen Mung (Mungsen) in, CNP makaipi Pu Zozam in District vai Chin State parliament sungah mee/vote khai ding a, athusun (motion) pen Pu Zozam a dingin win win stuation ahihi ci hi. Maan lua hi. Why? Tedim,Tonzang, Cikha kigawm tengin District ngah leh Pu Zozam adingin amaa gam leh minam aading hamphatna hi pah hi. Hakha leh Thantlang kigawm in District ngah leh Pu Zozam aading in a CNP gualzawhna gam hi aa, 2015 kum kitel kikciang CNP/CNDP in Hakha leh Thantlang Township sungah zawhding lam-etna nei pah ding hi. CNP Nai-ngan-ye party hamphatna hi pah hi. Pu Zozam in a maa meetang koi lam khia cih, a’mah bek in thei ding hi.\nCNF/CNA te Tedim gam sungah Liaison Office hong hon sawm ciang in, Tedim, Tonzang, Cikha gambup Zomi taangpi in, letmatthuh/suaikai in ih nial hi. Pu Zozam in ko CNP in CNF/CNA ka panpih (Support/welcome) uh hi ci-in hong taangko ciangin, Tual Khan Suan (Suanpi) in “Pu Zozam in a mipi te khem” ci-in net sungah hong taangko leuleu hi. Mee a pia mipi/taangpi te thukimna lalo/omlo aa, hih ziau pen, a mipi/taangpi te thuneina thusimlona “Violation of Rights” hong hiizel a, a’khem mah hongsuak hi.\nHakha leh Thantlang lamte maikaihna CNF/CNA panpihna in, 2015 kum kitelkik ciangin CNP/CNDP in, Hakha leh Thantlang ah gualzaw nading lamsial kholhna a hihi. Hih thu te hangin Pu Zozam pen Politician maakai siam khat ahihi. Mee/vote khai tawh District ngah loh ding thei gegu aa, Chin State parliament ah mee/vote khai ding thusung (propose) teitei cihpen, gam leh minam itlohna (Statesman hilona) kilang hi.\nZCD te’n Zomi numei te hong tawsawn, hong pwe-thoh (Debut) pen hoih kasa mahmah hi. Zomi te sungah numei pasal kikimna (equality) lahna ahihi. Ei Zomi te-in tuni ciang dongmah, numei pen, aniamzaw (lower class) in aseh lai tampi ih omhi. Ahizongin, numei in pasal bang aa, a’sep theilohna leh sep zawhlohna mun pawlkhat hong om zel hi. Tua ahih ciangin, Zomi te nai-ngan-yee law-kah (Zomi political society) sungah numei ki pwe-thoh (Debut) masa pen-na ah, thakhat in numei 3 tak, ki pwe-thoh pen tamlua vat kasa hi. Zomipi a tamzaw in saangthei pah ding in ka um kei hi.\nZCD pen Zomi min suang (a zangh) political party hi aa, Zomi nam party hilo hi. Democracy kammal azat khit nung tsang, Democracy ki-uk dan, ngah nading a hanciam nai-ngan-yee party ahihi. ZCD pen Zomi minam party cih zong hituanlo hi. ZCD in Zomi taangpi mee ih deih leh ZCD mee kuanglui ding candidate a sehlai in, maakaipi te-in internet beek ah mipi/taangpi deihna hong dot ding uh kisam hi. Zomi movement (914) lai aa, a hanciamna leh a thapaihna, a min na ngawn uh ih zak ngei vetloh mi pawl khat candidate dingin hong tel uh ciangin lamdang ka sa hi. Tua te in Statesman hilo kha ding hi.\nUSDP in galkap lui, khual mi mah, mee kuanglui ding candidate aa seh teitei cih pen, power letsuak nopna hi aa, minam itna hilo hi. Party gual zawh nang lam-etna hi. Statesman hilo hi.\nParty dang te leh a candidate te uh ka thei omlo a hih man’in bangmah kong gen thei kei hi.\nTua a hih ciangin kei mimal in, a party sangin, amimal Statesman leh Tualsuak-candidate te mee piak ding hoih ka sa pen hi.\n5104 Ladbrook Street\nU.S.A. (405) 409 05536.\nPrevious: Kammal kilawm pawlkhat (azom 02 Oct 2015)\nNext: Tedim Nai-ngan-yee (Tedim Politics)\nKuala Lumpur ah Rohingya vaitawh kisai mi 100,000 in lungphona neihsawm\nMalaysia, Singapore & Yangon Zinna Report ~ B Muan Ngaihte\nMalaysia Mid Valley ah leikhat kicim in 1 si, 5 liam, 1 akhe tankhiat kul ~ ZD\nTulaai Leitung Thuthang Tuamtuam Updates November 7,2014\nUNHCR Termination of International Protection for Chin Refugees Violates International Refugee Law\nKawlpi ah Electric mei nibup (24 hours) ki zangthei tading


url: =THE TOP 10 Ras Al Khaimah Day Trips (w/Prices)\nTop Ras Al Khaimah Day Trips\nWhat are the best Day Trips in Ras Al Khaimah?\nThe best Day Trips in Ras Al Khaimah according to Viator travelers are:\nWhat Day Trips in Ras Al Khaimah are taking additional safety precautions?\nWhat Day Trips in Ras Al Khaimah are good for avoiding crowds?


url: =Na tate gamtat hoihlo te bangci puahphat ding nahiam? ~ Naalian Zomi :: ZOMI DAILY\nposted on 19 February 2016 at 7:08 am Lomkholna: Article, NaaLian\nUpa(kumcingsa) khat in akhutpi ong tawptawp aa leh, tua nu/pa pen mihai kici zaw hamtang aa, ahizong in, naupang te pen khutpi atawp khempeuh mihai kici thei pahsamlo hi. Naupang te pen anatna tungtawn un, athanem mahmah nakhat hang leh- a tuahkhak uh haksatna tungtawn in, upa te in ih hih mengmengloh- nakvang sung holh, sam kai, khutpi tawp cihbang in gamtat hoihlo nam tuamtuam tawh ong gamta thei uh hi. Tua bangaa a etlawm lo leh ahoihlo gamtat a gamta naupang te koi ci hilh aa bangci-in a gamtat uh hong khel nading cih kong gennuam hi.\n1. Khutpi tawp te.\nNa ta nu/pa khat in akhutpi ong tawp thapai aa leh athadah lam kilang hipah hi. Tuapen naupang khat aa ding in, aha aa ding in zong hoihlo hi. Tua bang naupang khat pen athadah aa om loh nading in, Lim suaisak, kimawlna (Game) khat ki mawlsak cihbang in nadang khat asepding sawlna tawh tua gamtat hoihlo- khutpi tawpna pan ong ki khel ding hi.\n2. A sam kaikai te:\nNa tanu/tapa in amasam ong kaih thapai aa leh agol,atek ciang in talkolh ding cih pen kician mahmah ahih man in, tua naupang in damlohna leh lungkiatna, hehna, alungkim theih lohna khat om a hih man in, Lungsim tawh kisai koi ci makaih ding ahi zong in, Siavuan(doctor) te lak in dong hamtang in.\n3. Huisam( Naklo aa khawl deda thei ) tawmvei naklo aa omthei te:\nNaupang khat in, a Nu a Pa te leh Innkuan sung ah akihtak khat taiding alau mahmah lai tak in husamliang aa nak ngamlo aa omthei uh hi.tua bangaa aomloh ding nadeih aa leh- amah na hopih dan, na pattah dan pen na ngaihsut phat mahmah ding kisam ding hi. “ sem ken” ,\n“ Tho!” cih kammal khat tawh thakhat aa na hosuk vatvat sa’ng in, tua naupang tawh tukhawm hithiat phot in, thawhbaih ding ahoihna, “ sem ken” cihsang in seploh ii ahoih na damtak aa gen in. hap/ tai lua lua kei in.\n4. A nakvang holh holh thei te:\nNakvang aholh holh thei naupang khat pen sawtsawt leh nakzawhloh vatna leh nakbing cihbang, anak pan sisan luang cihbang natna pen neithei hamtang uh hi. Tuabang aa agamtat loh nading in ki hilh thei lua hi. Ih hilh ciang in, na nakvang na holh kei aa leh lim hoih nono khat tawh zol bawl ahi zong in, nektheih khat peuh aduh khat peuh tawh zol bawl na tawh anak vang holh holh pen amang ngilh theih nading ki khel thei hi.\n5. Khut cin petpet thei te:\nKhut cin petpet cih pen- a pet naupang aa ding lah hoihlo, akhutcin lah beibei ahih man in ahoih hetlo leh akilawm hetlo khat a hi hi.tuabang aa apetpet thei naupang te khut muk ah, akha mahmah khat khawng nuhsak cihbang, khuttuam thuahsak cih nang tawh kidal thei aa, khut cin a kha lela pipi ong pet hamtang nawnlo ding hi.khuttuam lakhia liang in akhut cin ong pet hamtang nawnlo ding hi. Tuabang tawh ki dalthei hi cihna hi.\n6. Ha gawi thei te:\nHa gawigawi naupang khat pen, akha guh aa ding in hoih hetlo aa, asawt ciang in, lungtang natna pen ngah hamtang uh hi. Tuabang aa ha gawigawi naupang khat pen- alungsimtawng ah athuaklah mahmah na khat om aa, tua naupang pen- alungsim atawldam hithiat theih nading khat vaihawmsak leh alup madeuh in hopih hithiat leh a ci khawng meksak hiathiat kawm in ih musak le the ahoih thei ding aa, tua na ngawn ahoih tuan kei aa leh- Ha siavuan(doctor) te kiang lak in bang ci bawl ding dong le teh hoih pen ding hi.\n7. Ahanghang, kammal hoihlo zangh thei te: (gitloh kammal zangh te )\nHih bang aa, kammal hoihlo nono zangh aa, naupang no no ahang hang thei cih pen- naupang khat aa ding in, amah vang zong kiamsak tuam hi. Tuabang aa kammal hoihlo zangh aa ahang thei naupang khat pen- khat vei apau/ahan sim in sum pek khat ta pia ding ci-in kamciam sak in, khat vei apau sim in, amoh lei nading(မုန္႕ဖိုး) aa napiak sum sung pan dok khia tangtang in, amah mahmah koih sak hamtang in. tua bang in hi le the- akam pan kam mal hoihlo a pusuak sim sum pia kha ding cih ong om ding aa, hibang in pau kei leng ka (မုန္႕ဖိုး) tamtuam ding cih aa ki pan ong ki khel khel ding in atawpna ah ong pau nawnlo ding hi.\nPrevious: Minam kitukalhlo, mimal kitukalh (Kawlgam Census) ~ Pu Zokhai\nNext: US gamsung khualzinna pawlkhat – 48\nCingno tawh lenna gam – 3 ~ Hau Za Cin\nLaklawhna lauhuai ~ Tdkhen


url: =Korin Masa 10 | Siantongluan.net\nKorin Masa 10\nKorin Masa 10 |\nSanggamte aw, Moses a zui i pu i pate tungah a piang thu na phawk ding uh ka deih hi. Meiipi in amaute khempeuh na hu a, a vekpi-un nuamtakin San Tuipi na kantanzo uh hi.\nMeiipi sung leh tuipi sungah ama nungzui a suak dingin Moses sungah amaute na kiphum uh hi.\nA vekpi-un kha tawh kisai an ne uh a,\na vekpi mahun kha tawh kisai tui na dawn uh hi. Bang hang hiam cih leh amaute a tonpih, kha tawh kisai suangpi panin tui na dawn uh a, tua suangpi pen Khrih ahi hi.\nAhi zongin amaute a tamzaw tungah Pasian lungkimlo ahih manin gamsung tengah amaute luanghawm kithehzak hi.\nAmaute tungah a piangte khempeuh, eite-a dingin hilhkholhna ahi hi. Amaute bangin a sia nate i deih kei ding a,\namaute pawlkhat in a biak bangin milim i bia kei ding hi. Lai Siangtho in, "Anne zune dingin mite tu uh a, tua khit ciangin a lam dingin a ding uh hi," na ci hi.\nAmaute pawlkhat bangin numei tawh paktatna i gamta kei ding hi. Nikhat thu-in mi tul sawmnih leh tul thum a si uh hi.\nAmaute pawlkhat bangin Topa i ze-et kei ding hi. Gul in amaute na tulum hi.\nAmaute pawlkhat bangin Pasian i phunsan kei ding hi. Vantung mite in amaute na sulum hi.\nLeitung beikuan hun sungah a om eite-a dingin hih thupiangte i etteh ding thu hi a, eite hilhkholhna dingin lai sungah a kiciamteh ahi hi.\nLungkip takin ka omzo hi, ci-in a kingaihsun mite a pukkhak lohna dingun kikem uh hen.\nNa tuah uh ze-etnate khempeuh pen mite tuah ngeingeite mah ahi hi. Pasian in citakin a thuciamna lenkip ahih manin note thuak zawhloh ding ze-etna hong tuaksaklo ding hi. Ze-etna na tuah hun uh ciangin zong na thuakzawhna ding uh thahatna hong guanding ahih manin na suahtak zawhna ding uh lampi hong honsak ding hi.\nTua ahih manin lawm itte aw, milim biakna pelh un.\nThu ngaihsunthei mite tungah thugen bangin a hong gen ka hi hi. Ka thugente nomau mah in na ngaihsun tawm un.\nNekkhawm bawlna-ah leenggahzu hangin Pasian tungah lungdamna ko-in i dawn ciangin Khrih sisan hangin thuphate eite in zong a ngahkhawm cihna hilo ahi hiam? I balnen anlum i nek ciangin zong Khrih pumpi hangin thuphate mah a ngahkhawm cihna hilo ahi hiam?\nAnlum khat bek hi a, eite mi tampi hinapi-in tua lum khat bek mah nekhawm ihih manin eite pumkhat bek mah ihi hi.\nIsrael mite thu ngaihsun dih un. Biakna sa a ne khempeuh pen biakna tau tungah Pasian biakna thu-ah a kipawl hilo ahi uh hiam?\nHih bang ka cih ciangin bang ka cihnopna ahi hiam? Milim ahi a, milim biakna sa ahi zongin thupi hi, a cinuam ka hi kei hi.\nKa cihnopna pen, lawkite in gan a gawh uh ciangin dawi a biakna uh hi a, Pasian a biakna uh hilo hi. Dawi biakna-ah note na kihel ding uh ka hong deih kei hi.\nNote in Topa tawh nekkhawmna hai sung pan leh dawi tawh nekkhawmna hai sung panin na dawnkhawm thei kei ding uh hi. Topa tawh nekkhawmna an leh dawi tawh nekkhawmna an zong na nekhawm thei kei ding uh hi.\nA nih tuakah kihelkhawm lehang Topa a hehna dingin a gamta ihi ding a, eite pen Topa sangin i hatzaw het kei hi.\n"Ka ut peuhpeuh ka hihtheihna ding thu om hi," a ci omkha ding hi. Ahi zongin na khempeuh ka hihding kilawmlo hi. Na khempeuh hihtheihna ding thu a om hangin a kihihthei khempeuh hihna in midangte hoihna ding piangsaklo hi.\nA kuamah peuh in note angsung ding bek zong kei un la, midangte phattuamna ding zongzaw un.\nNa lungsim uhah kisuanna a omlohna dingin sa zuakna-ah a kizuak sa peuhpeuh bang sa ahi hiam, ci-in dong se loin na ututun na nethei ding uh hi.\nBang hang hiam cih leh Lai Siangtho in, "Leitung leh a sungah a om khempeuh pen Topa-a ahi hi," na ci hi.\nThu umlo mi khat in an nekpih dingin hong samin tua an ne dingin na pai leh, na lungsimah kisuanna a omlohna dingin bang sa ahi hiam, ci-in dong se loin ne lel in.\nAhi zongin mi khatpeuh in, "Milim biakna sa hi," hong cih leh, tua a hong gen mipa na khualna leh nangma lungsim nopmawhna a omlohna dingin ne kei pah in.\nNangma lungsim nuamlo ding cihna hiloin a hong genpa lungsim nuamlo ding ahih manin ne kei in, a ci ka hi hi. Mi pawlkhat in, "Bang hangin kei gamtatna ding mite ngaihsutna in hong khaktan thei ding ahi hiam?\nKeimah in Topa tungah lungdamna ko-in ne ka hih manin tua ka lungdam kohna thu-ah bang hangin hong kimawhsak thei ding ahi hiam?" cithei khading hi.\nTua ahih manin keimah in ka hong gennop thu in: Na hihna khempeuh uh, nekna dawnna-ah ahi zongin Pasian minthanna dingin na hih un.\nJew mi ahi a, Gentail mi ahi a, Pasian pawlpi mi ahi zongin na lungnopmawh saklohna dingun na gamta un.\nMite in hotkhiatna a ngahtheihna dingin ka sepna khempeuhah keima angsung ngaihsun loin mi khempeuh phattuamna ding hanciamin, a kuamah peuh a lungkimna dingin ka gamtat mah bangin note zong na gamta un.\nTedim Lai Siangtho / Laibu: Korin Masa 10


url: =Vondeih Kep Ding – 133 (Dimno’ Pa) :: ZOMI DAILY\nposted on 13 February 2018 at 10:54 pm Lomkholna: Article, Paukhankap\nGam khat a khantoh theih nadingin thukhun hoih a kisap ban ah makai hoih a neih ding uh zong kisam sa ing. Tua mah bangin khua khat khantoh nading zong hausa hoih kisam a, innkuan khat khantoh nading zong pa hoih, nu hoih kisam hi. Innkuan khat ah pa ahi-a, nu ahi zongin a ginat kei leh tua innkuan pen kiam pah hi. Tua bang mah in gam khat ah gam makaite a hoih kei leh tua gam zong kiam suk pah hi.\nNorth leh South Korea gam te economy kimakiah zia ka theihsun tawm hong gen nuam ing. Numbers tam kihel simsim in cin, la ngaikawm in na sim leh na tel loh khak ding lung himawh ing.\nSouth Korea pen1960s kiim pawl in leitung ah gam zawng penpen hi phial a, ahi zongin kum 2004 ciangin a gam GDP uh $ 1 trillion ah hong tung to-in, nung kum ciangin $ 1.4 trillion hong hi-in, tu laitak leitung economy ah no. 13 na hita hi.\nNasem 10,000 om na ah robots 632 bang om a, gam population tawh kizui in leitung ah robot tam penpen na gam zong hi lai hi. Germany ah 309 robots per 10,000 workers hi-in, technology lam ah a khangto mahmah Japan gam ah 303 robots per 10,000 workers bek hi zo pan hi. US gam ah robot kizang pen tawm mahmah lai-in, 189 robots pen 10,000 workers hi bek hi.\nNorth Korea gam GDP pen kum 2014 in $ 27.5 billion hi-a, South Korea gam a tawh i tehkak ciangin a zah 52 bang in South Korea te-a lian zaw tham pek mawk hi. Thutheite in a gen uh ciangin North leh South a kikhen cil kum1945 lai-in North Korea te GDP pen, South Korea te a sangin tam zaw hi, ci uh hi.\nMakai hoih nei leh makai hoih nei lo te makaih zia, limtak in kimu cian thei leh kilawm sa ing. Hun khat lai-in i gam zong Singapore sangin nasia zaw ci mah uh hiven, en lah thei kha ban khang ei mataw! Ei hun ciangin ei thieh khak bel sum zong in, maizum thuak in Singapore, Malaysia, Thailand cihte ah kileng khin gai ta hi. Malaysia te bang i gam ah sum thalawh in hong zin hun uh zong om ngei, cimah hiven! Makai hoih i neih loh manin tuin i makaite in leitaw pek ah hong tunsukpih khin ta uh hi.\nHih bangin kong gen ciangin hong uk kumpite tung bekbek ah mawhna khempeuh na puaksak ding hong thei khin sam lo hi ing. Kong deih pen in makai hoih nei leh nei lo te hangin a piang thute na ngaihsut kak theih ding hi. Tua hi leh nang hun ciangin na makaih zia ding thei tuam ding hi teh!\nNa nu tawh, na nau tawh na vek un hong phawk mahmah ing. Na nau tawh milak khawng ah kam na kinialnial kei un maw!\nPrevious: The night and the day paradigm ~ Dim Lun Zam\nNext: Kiakmetna temta lengkhia in naupangno khat dengkha, alu phelnih kisuah


url: =Indian Motorcycles Since 1901 Tin Sign - Nostalgiaville\nThe Indian Motorcycles Since 1901 tin sign by Nostalgiaville USA. Browse our selection of over 150 retro tin signs.\nIron Man - Retro Panels Tin Sign


url: =Sweet Nightshade Mini Top Hat | KitCameo on ArtFire\nThis is a little 5 1/2" mini top hat that I decorated with a black lace shawl that trails down the back of your hair. I've accented it with an iridescent purple silk ribbon that changes color as you look at it in the sunlight. There is a black filigree heart with a cameo in the center as a focal piece. There is also a black feather and black satin rose fastened to the shawl in the back of the hat. It has two satin loops on the inside sides of the hat for either pinning to your hair with bobby pins, or stringing a ribbon or elastic through, whichever you prefer! I will include a couple of bobby pins with your hat purchase. Thanks for looking! ^_^\nfelt top hat, silk ribbon, satin rose, shawl


url: =Dongtuak laitak in ~ Peter Suumpi :: ZOMI DAILY\nposted on 17 April 2018 at 5:03 pm Lomkholna: Article, PeterSuumpi\n1941 kum, December 7 ni in lasakna pawi ah a om laitak Chester Nimitz kiang ah thukin phone hong lut hi. Phone asam pen American kumpi Roosevelt ahi hi. Kumpi pa in aphone langkhat pan in aw-ling deldel sa ing “ih Pearl tembaw khawlna Japan te in bomb hong khiatsak uh hi. Ih Pacific galkap tembaw te zong lauhuaina tuak hi. Nang pen Pacific galkap tembaw te a-uk thunei ding in kong koih ing. Hih tui galkap te pen ahonkhia zo ding in nang hong muang ing”\nPearl tembaw khawlna ah akisai nate ii sazian pen Nimitz tung ah hong ki-ap hi. Aman tua sazian sim ngamlo hi. Tembaw pi 7 tum hi, 6 ksia hi. Vanleng 450 kisia hi. Misi vekpi gawm pen 3800. Hi pen asia penpen hilo hi. Asia penpen in galkap te le gammi te ii lungtang sung ah lungkham dahna te ih vensiang sak zawh loh khak ding hizaw hi.\nNimitz in kumpi pa phone sam in “Mi tampi te in nasia takin dah mahmah uh hi. Japan te thahat lua uh hi. Ei American te pen Pasian in hong nusia khinta hiding hi ci in amau ngaihsun uh hi. Tua hi aa kei sepding nasep athupi pen in amau te aading hih dahna meeivom te sung aa akibucip lam-etna khuavak zonsak ding ahi hi.”\nLungdam bawl zandawn ni nitak in Nimitz hoihtak kiging in alungkia galkap te thapiakna Christmas thugenna khat hong nei hi.\n“Pasian in ei American gam pen hih bangin thupha hong pia in hong kem hi. Pasian in hoihtak hong vaihawmsak in atawm penpen Japan te khialhna thum hong khial sak hi. Azenzen in Japan te in tua khialhna thum teng lak ah khat bekbek akhiallo hizen leh Pacific tui galkap te ih nunta zo nawn kei ding hi. Tu in en un ei te, pacific tui galkap te nungta in hilai mun ah om lai hi hang.”\nNimitz ii thu konghonna in mi tampi te lungsim la hi. Mi khempeuh in athugen kammal khat nangawnazak khak loh ding uh pammaihsa in abul uh ngat in ngai dimdiam uh hi.\nNimitz in thugen zom lai hi. “Amasa khialhna in, Japan te in bomb khia in hong do hun pen nipi ni zingsang in hi citciat hi hi. Kituak tak in tua ni in galkap 10 lak-ah 9 pen tembaw tung ah omlo laitak hi. Hawaii mun khat peuhpeuh ah tawlnga in pai uh hi. Azenzen in tua ni hikei leh misi pen 3800 bek hilo in 38000 bang hi kha ding hi.”\nMipi te in hisa mahmah uh hi. Nimitz in gen zom lai hi. “Anihna khialhna in, Japan te in tembaw te bek susia uh hi. Tembaw khawlna mun te hong suksiat saklo uh hi. Azenzen in tembaw khawlna mun hong suksiat sak uh hileh ih neih lai tembaw te zong tuinawl ah ki koih theilo ding hi. Aki susia tembaw te zong ih abawl kik nading mun omlo ding hi.\nHih tembaw khawlna mun omlo hileh hih tembaw te tai tampi akigamlatna mun ah ih vabawl kul ding hi. Japan te in tembaw te ih bawl kik nading hun sawtpi hong pia in um na hi uh hiam.”\nMipi te in khut beng ziahziah uh hi. Nimitz zong thangah semsem athu gen hong zom hi. “Athumna khialhna in, Japan te in gal pan ih kidal nading le amau phu ihlak kik nading akisam penpen ‘sisan” hong hawi sak uh hi. Tua sisan pen in datsi ahi hi. Datsi ih kholna mun pen tembaw khawlna mun pan tai 5 khawng bek akigamla mual tung ah om hi.\nTua hun laitak in Japan gal vanleng khat bek tawh zong tua datsi khuk pen datsi takkhat zong aom nawnlo ding in ki susia thei lua hi. Tua datsi khuk hong suksiat sak uh hileh ih vanleng te ih tembaw te akizang theilo sik lompi suak lel ding hi.”\nHih lai mun pan in Nimitz in a aw hong sangsak in “Japan te in bang hang in hihzah tak in khialhna bawl uh ahiam? Khat bek in hong gen ning Pasian in eite hong huh hi cihna hi. Tua ahihman in Pasian in eite hong nusai lo hi. Ei te aman hong ompih lai hi.” Mipi te sung pan khut kibetna aw-ging pen vanging bang liang hi. Khutbepna ging te kampak hetlo hi.\nKha khat khit ciangin Nimitz makaihna tawh American tui galkap te in Japan te ii laksa ahi Marshall le Gilbert tuikhulh te hong lakik zo uh hi. Japan galkap tembaw 8 susia uh hi. Hi pen leitung galpi nihna sung ah American tui galkap te ii amasa pen gualzawhna ahi hi. Tua hun pan kipan in American galkap te in akia dipdep sa alungsim uh hong thalawp kik hi.\nKumpi pa Roosevelt in a dongtuak laitak in Nimitz zat ding lunghiang lo tak in na teel ngam hi. Hi pen anidang ciang in mite in hih bang gen uh hi.\n“Nimtz pen ahoih lam aa amuden (optimism) mi khat ahihlam kumpi pa in atheih man hiding hi. Nimitz in ahoih lam aa amuhna pen mitaw khat bang in aa ahoih lam aa apum muh mi hilo hi.\nAtaktak in Nimitz ii ahoih lam aa amuhna pen lam-etna, pilvangna le tei-na te tawh kikop hi. Tua ahihman in mite thalawp sak zo hi. Kumpipa Roosevelt in zong in akisap hun in akilawmmi khat teel thei hi cih pen tangthu tetti hong lak hi. Chester William Nimitz | Born – Feb 24, 1885 | Died – Feb 20, 1996 Laigelh masa: Yin Yu Sheng Lailet: Peter Suumpi\nPrevious: MP Pu Kham Khan Thang teelcing angahna Tonzang huamteng ah zinkawikawi\nNext: Pute Pate Gualtung tuan kidemna


url: =Tuni Pasian Kammal (April 2, 2018) :: ZOMI DAILY\nTuni Pasian Kammal (April 2, 2018)\nposted on 2 April 2018 at 10:12 pm UTC+8 Lomkholna: Biakna, Kammal, News\nTu in a hih leh, misite lak panin Khazih thokik khinzo a, a ihmu khinsa mite lakah gah masa a suakzo hi. (1Cor 15:20, ZSV)\n1) Lai Siangtho hun lui lai-in Pasian in a mite tungah anpaal ahi khai lakpan a gah masa hong pia un ci-in na gen hi. Pasian deihna om bangin anpaal a gah masa biakna tau tungah a kilui ciangin a kila nailo, lo-a om lai khaigah khempeuh zong Pasian adingin a siangtho suakin a kila nailo lo-a om lai khempeuh zong Pasian in theih pihin Pasian-a suak hi.\n2) Jesus Christ in “Kei mah in thawhkikna le nuntakna ka hihi” a cih mah bangin misite lakah amah a gah masa a thokik masa hong suak hi. Tua Jesus thawh kikna in a gen thute khempeuh thuman thutak a hihna kipsak hi. “Kei hong umte in a sih hangin a thokik ding hi” ci hi.\n3) Jesus si-in kivui-a a gen bangin a thawhkik bang tektekin amah a um nang le kei zong i sih hangin i thokik ding hi. Thu-um mite sihna in beina hilo-a, tawntung nuntakna dinga kipatna hi. Kei ka sih teh Jesus thawhkik bangin thokik taktak ding hi’ng cih kha muanna na nei nai hiam? Na neih nai kei leh tuni hun hoih pen ni hi. Upna tawh Jesus zuan in. Jesus thawhkik vangliatna in mimal kim hong lawng kha ngiatta hen. Amen


url: =Malaysia, Sibu aom zato khat meikang in mi 1000 bang ki taikhiasak ngeingai :: ZOMI DAILY\nposted on 18 November 2017 at 2:53 pm Lomkholna: Malaysia, News, Sawltak, World\nMalaysia, Sarawak State sungaom Sibu khuasung ah zato khat meikang ahih manin, zatolum cina leh nasem akigawm in mi 1000 bang patau in ki taikhiasak ngeingai cih theStar pan kiza hi. Meikat kipatna pen Sibu Hospital ii pasal cinate lupna “Male Medical Ward” pan hi a, akigawm in 18 Wards sung aom cina leh akemteng aki hemkhiasak ahihi.\nMeikatvai tawh kisai in meiphelh thunei Sibu Bomba acting Chief, Wan Kamaruddin Ahmad in agenkhiatna ah hih meikatpen tuni Saturday (Nov 18) zingsanglam 8:15am hunpawl in akipan cihi.\nMale Medical Ward aom Toilet Area ah akizang Air-con System te ii Blower te siacip in, tuapan in meikuang akipan cihi.\nHih meikat buaina hangin mihing akigawm in 1000 bang nawngkaisak hi. Lungmuanna aom nadingin Safety Reasons tawh 18 Wards sung aom cina leh nasem te ki hemkhiasak in, Hospital ii huangsung mun 3 ah ki omsak hi ci’n thunei te’n genkhia hi.\nPatau meikang om cih zingsang 8:19am hunin Distress Call hongki zasak ciangin Fire Engines 2 leh meiphelhding in Firefighter mi 19 in kidelhpah cihi. Firefighter te atun uhciangin tawmveisung in meikuang phelhsiang zopah uhhi.\nSibu Hospital director, Dr Ngiam Hie Ung in agenkhiatna ah meikuang aki phelhsiangkhit ciangin cina tepen amau lupna tektek ah 11am hunpawl in ki ciahsakkik cihi. Meikatna hangin asi leh aliambel kuamah omlo hi.\nAhi zongin meikat akipatna Male Medical Ward lamsang pen puahphat kulding, Maintenance bawlkulding leh meikatna hoihtak kancian kullaiding cihtengtawh tualam ah cinate pen amundang ah ki tuahsakphot hi ci’n Sibu Hospital Director in genkhia hi.\nMore: Malaysia, Jahor Baru ah Hospital meikang, mi 6 sikhin ~ ZD\nNungkum October khasung inzong Johor Baru aom Hospital khat meikang citciat hi. Tuahunlai in zato ah sinuamnai hetlo in ICU (Intensive Care Unit) inndawl sungah limtakin akikem khinkhian cina gimmahmah mi 6 takin sihlawh citciat uhhi. Sawltak #zomidaily\nPrevious: USA, Baltimore City ah Police Officer khat kikaplum, akappa kizonsan\nNext: Malaysia, Shah Alam aom Shopping Mall ah damiah lut, RM1.2 Million manneiding puakhia


url: =Johor Baru datsisai sungah pasalkhat adawtlum mi 4 te kuahiam cih kitheita :: ZOMI DAILY\nposted on 18 December 2017 at 9:58 pm UTC+9:30 Lomkholna: Malaysia, News, Sawltak, World\nMalaysia, Johor Baru datsi zuakna khatah zanni Sunday nitaklam in pasal khat ki dawtlum a, tua akidawtlup laitak Video pen zanni akipan tudongmah Social Media ah ki thehzak in, Viral gawp hi. Johor Baru, Taman Pelangi aom Petrol Station khatah thupiang hi a, tua adawtlum mi 4 tepen kuahiam cih kitheita cih theStar pan kizakbeh hi.\nPalik ulian ahi Johor police chief Comm Datuk Mohd Khalil Kader Mohd in agenna ah tua adawtlum mi 4 tepen kuahiam cih kitheicianta a, tulaitak Police te’n matding in alimzonsan mahmahlaitak hi ci’n Statement ah genkhia hi.\nAsipa ii aluanghawm pen zato ah kipuak in, Postmortem kibawlsak hi. Tuapan in Forensic te genna ah asihna ahangpen temtawh akidawtna hangin alungtang sukha in asi hi ci’n genkhia uhhi.\nAki dawtlup laitak Video akizaihna sungah BMW mawtaw khattawh adawtlum te taikhia uh a, ataikhiat laitak in Car Registration Number pen dawtvalval hi. Ahi zongin tua Car Plate Number WB79L ci’n adawkpen ataktak hilo, Fake Registration Number cisawnsawn hi.\nAhi zongin Police te’n tua mawtaw anei, Original Owner pen ki kankhiathei khin a, Car Registration Number ataktak zong kitheikhin cihi.\nAsipa ii mawtawzat pen Volkswagen Polo khat hi a, Petrol Station ah mawtawpei Tyres te Checking bawlding in akhawlsak laitak in aki dawtlum, mawtaw tawh aki taihlum ahihi.\nVideo: JB petrol station murder: Four suspects identified\nAsipa ii aluanghawm pen ameltheih tanau te’n tuni Monday zingsanglam in Hospital Sultan Ismail ii misi koihna Mortuary pan lakkhiattheih nadingin vaihawm uh cihi. Zingsang 10am hunpawl in Mortuary maiteng ah meltheih tanauteng kituah in ngak uh a, tualak ah azi ahiding in aki ummawh, puanvom asilh numei khatpen kapkapmai hi.\nTuabang in aomlaitak Media te omkawikawi cih akitheih ciangin adang numeikhat in mortuary security guard te hopihin, tua misiluang koihna huangsung panin Reporters te hawlkhiasak uhhi.\nAsipa pen kum 44 aphakhin khat hi a, aminpen “Ah Chiu” cih kiza hi. Amin pen Ah Chiu himawk ahihleh Chinese National khat hikhading hi.\nHih buaina apianlaitak ageinai panin amukha Witness khat ii genna ah hih kitotna pen akitawng mawkmawk kasa a, hihbangin mihing khatin anuntakna beilawh liangding in ka ummawhkha hetkei hi ci’n genkhia hi.\nPetrol Station ah nasem te’nzong agenna ah numei khatin Mandarin kampau tawh a awngzakzak kaza a, adendeuh ciangin apuakkham agingdam khatzong kaza cihi.\nMore: Malaysia, Perak ah Myanmar gammi Biak Sang Nawi ki thatlum\nTua apuakkham pen mithatte’n mawtaw tawh apaikhiatding ciangin losan “firecracker” alotphei uh hi a, Video sungah amukha te’n Bomb apuakkhamding sa uh a, lauthawngman mahmah uhhi. Tulaitak palik te’n hihvai alimkan mahmah laitak hi a, asawtlo in Update kizakik khading hi. Sawltak #zomidaily\nPrevious: Pian’zia mihing namnih te ~ Lengtong Pauno\nNext: Hong Kong ah nupi khatin atanu thatlum in apumpi semzangawp\nPu Sinthang Tonsing Tangthu a tomin


url: =Om Zia Siam Ni! | Tongsan\nMihing ii cih pen Pasian in a ma lim le mel sunin hong bawl ngiat ahih manin, ganhingte tawh ii kilamdanna ii neih ding thupi hi. Mihingte-in, ngaihsut theihna khuak le hinna (kha) kinei a, tua ngaihsut theihna pen mipil misiam, mihau mizawng ii zatdan kibang hetlo hi. Leitung gam tuamtuam ah Zomite kithehthang in, minam dang tuamtuamte tawh ii kinungta khawmin, nasem silbawl khawm hihang. Tua bang kawmkal ah a diakdiak in Zomite omdan, khawldan, annek tuidawn zia, mukpau kampau ii siam ding ka deih mahmah hi. Bang hang hiam cih ii omdan tungtawn in, midang te’n ong muhzia, na manphatna (value) hong ciangtan ding ahi hi.\nNa veng na paamte le naseppih minam tuamtuamten nang hong muhzia a om mah bangin, nang zong tuate na muhdan, na sandan le a manphatna (value) na muhna khat om ding hipah hi. Pawl khat pen hi phangphang / hi hamham in, gitloh le thusan theihloh a thuah om kha thei ding hi. Pawl khatte leuleu omdan, khawldan siamin, pau le ham zong hi-hiathiat in, thukhual in, picing ding uh hi. Tua nihte sung pan kua tawh kikhawl lecin nuam na sa hiam? Kua pen pilvai-a, zahtak huai hiam cih theih huai mahmah hi.\nEi Zomite midangte’ mitsuan (etteh) ii hih ding kong deih sak hi. Eimite sungah Tedim, Falam, Hakha, Mindat, Matu, Lusei cih bangin a tuamtuam in ii om banah, Tedim mite sungzong ah, Saizang, Teisang, Zo, Dim …cih bangin a tuamtuam in ii kikhen lai bek tham loin, nuntakzia, omzia a tuam ciat hi lai hi hang. Tuhun lam ciangin U.S. khawng a om eimite bangin,‘This is America’ ci-in, ut bang peuhin om in,” KEI” cih lungsim khat tawh kuamah thusim loin a om tampi om hi. American innkuan hoihte thei tatak leng, ‘omdan, khawldan leh nuntakzia “cihte akipan pilvang takin nuntak ding atu a tate-uh limtak kihilh uh hi.\nTua mah bangin Kawlgam mun tuamtuam ah Kawlte tawh teeng khawmin, veng le paam, tnntung inn nuai cih bangin teng khawm litlet hihang. Kumpi nasem, company nasem le ki-ukna lamah Kawlte bek tham loin, Sen Kala, Mangte nangawn tawh nasem khawm tampi ki om hi. Tuhun ciangin, gam ki-ukzia hong kilaih ta ahih manin, ulian zong tampi ii om khin a, tampi mah ii om lailai ding hi. I naseppih a neu a lian, mi tuamtuam ahih manin, tuate-in nang ‘Zomipa’ hong bangci muh uh hiam? cih nang le nang na kidot mahmah ding hi. Hih Zomi thuneu het kei, mi thupi khat hi, ci-a, hong kimuh theih nading a thupi mahmah thu bulpi thuhoih pawl khat kikum ni!\nHun Manna: Leitung gam khangtote, mi thupite, mipilte, gamuk gina khat peuhpeuh in ‘hun’ cih pen thupisak mahmah uh hi. Kawlgam zongah gamdangte makaihna zum le nasepna khat peuhpeuh le Kawlte makaihna etkaak leng, gengen kul lo-in, kithei pah lel hi. Kala gam pai le cin zong hun lap phalo-a, paina, tunna cihte pen za neihna, thuneihna dan khatin ngaihsun uh hi. Hih pen khantoh lohna hong lak thulian mahmah khat ahi hi. Tapidaw pawlpi sungah zongah meeting hun, Nipi hun, numei hun, khangno hun, nopna le dahna vai kikhopnate, lungdamkoh kikhop hun cihte ah hun i man ding thupi mahmah hi. Hun na man kei le Pasian a thupit ngaihsutlo na hih lam nang le nang kithei-in.\nKawlgam hun (nai), India hun (nai) zangh’ ung e! ci-a, hun lap zawhloh peuh kiphelhna-a, a zangh tampi om lai hi hang! Hih pen nuihzak huailo banah zat ding zong hi hetlo hi. Hun man tekin, hun tawh na seem le hang, ii masuan kitelh mahmah hi. Minute khat na zekai leh a zekai hi veve hi teh! Mawtaw zangh a pai ding na hi zongin, bus le khe tawh pai ding na hih le zong a hun tuat in la, hunlap ding hanciam in. Bung le bengin, na pai leh lampi-ah nawhsatak kipai ahih manin, mawtaw bang tawh na pai le lauhuai hi. Hunlap zawhloh nading khat a om zenzen leh naicin ma, minute 30, nai 1 ma-in, na upate, na naseppihte tung zasak tektek in.\nTeep, Muam, Neek: Na maipuak pan na lungsim puak zia kithei hi. A diakdiak in bang teep bang muam, bang dawn, bang nee, bang hai na hiam? cihte akipan na pu / boss le nanasep pihte in a lungsim tawngah hong muhna khat om khin pah hi. Zahtak huai maw / huailo, muanhuai maw / huailo cihte dongah hong om pah deudeu lel hi. Kamsung san ziazua ulian khat pen thupi ii sak nading haksa kha ding hi. Zu dawn boss na neih le zahtak kai phalo hipah hi. Kumpi ulian na suah ciangin, kamsan neinai, mit san neelnal khawng, makai gina suak thei mahmah lo hi, cih thei pah in.\nTua bang mite pen na khut nuai mite’n, na mai-ah hong zahtak bawl pong ding uh a, a lungsim tawngah hong en neu mahmah ding uh hi. Khaini, kwanza, kwanpong cihte khawngzang het kei le cin, na cidam mahmah zaw lai ding hi. Hihte pen kamsung cancer pian nading vanzat vive ahi hi. Eimi pawl khat ulian ong suah uh teh, zu khawng ong dawn mawkmawk ta zen uh a, zumhuai ka sa mahmah hi. I kam in ‘Pasian” ci-in, ii nuntak zia in Amah (Pasian) i lang panpan hi. Khangthakte kumpi’ nasep ong ngah uh ciangin, a pute uh tawh a kikholh theih nading ci-in, a pu tawh zu khawng ong dawn thei uh hi. Na tua cih leh na pu hangin, zakhanglo-in, na mai akikhak zaw ding ahih lam hong thei sak nuam ing. Zakhanna, mapaina cihte mundang pan hilo-in, Pasian kiang pan ahi hi. Tua manin Pasian mah tawh kilem ding hanciam sawm zaw in!\nKikhalna (Siikaan): Tuhun Zomite pen nidang Zomite ii bang nawn peuh mah kei hi. Tuhun khangthak Zomite pen, Kawlte saangin, kikhalna, pumpi ki-ukzawhna cihte peuh mahkithu pisim nawnlo mawk hi. Zu ii dawn leh zong a vaal a kaan in dawnin, zuhai, zukham kitam mahmah ta hi! Pasal cih thadah numei-in zong zu, bear kidawn ziahziah lel in,midang te-in, hong enneu beh sawnsawn ding uh hi. Tua ahih manin, khangthakte kingaihsun pha mahmah dih ni! Teep le muam, haai cihte na zat het kei-a, siangtho-in, namtui tiuteu den lecin, naseppihte le na boss te’n a lungsim tawngah, hong zahtak sim giugiau ding uh hi. Tua ahih manin khangthak Zomi makaite nasemte a kuama ciatin ii masuan ah Pasian’minthangsak ding, Zomi ii hihna gamtat, luhek tawh tetci pang zaw ta ding hi hang. I nuntakna tawh ii minam tawi sangin, ii biak Pasian’ min thangsak zaw dih ni. Pasian um,Pasian a muangte hi dan hi e, ka nuntakzia uh ci-in, kam bek tawh gen baba nawnlo-in, ii nuntakna tawh lakkhia ta ni. Zomite Topan thupha hong pia semsem ta hen!\n(By: Rev. Thang Khawm Pau, President of Cornerstone Children Academy, Tedim)